«Δυστυχώς πριν απαξιώσουν την ιατρική έχουν ήδη απαξιώσει την ίδια την ανθρώπινη ζωή»\nΜε ανακοίνωση της η Ένωση Ιδιωτών Ιατρών Κύπρου(ΕΝΙΚ) αναφέρει:\n«Στο άκουσμα της απώλειας της ζωής ενός δεκάχρονου παιδιού υπάρχει συγκλονισμός και τα λόγια αδυνατούν να εκφράσουν την οδύνη που νιώθουμε ως άνθρωποι και ως γονείς .\nΟ πρώτος που συνθλίβεται σε ένα τέτοιο γεγονός είναι ο γιατρός καθώς δεν μπορεί να το διανοηθεί ότι θα μπορούσε να βλάψει ασθενή του. Aν υπάρχει ιατρική αμέλεια κανένας δεν μπορεί να το προαποφασίσει χωρίς έρευνα και ανάλυση όλων των ενεργειών που έγιναν χρονικά και υπό ποιες συνθήκες.\nΤο σίγουρο είναι ότι το πόσο αποτελεσματικά μπορεί ένας γιατρός να εκτελέσει τα καθήκοντα του εξαρτάται και από τις δυνατότητες και τα μέσα που έχει στην διάθεση του στον χώρο που τον όρισε ο εργοδότης του να εργάζεται.\nΑν ζητήσει ο γιατρός στο δημόσιο νοσηλευτήριο να γίνει μια εξέταση και η δυνατοτητα πραγματοποίησης της είναι οι 2 ώρες τότε για την απώλεια αυτού του πολύτιμου χρόνου δεν μπορεί να έχει ευθύνη ο γιατρός. Φυσικά, αν η έκβαση της πορείας της υγείας του ασθενούς δεν είναι καλή τότε στοχοποιείται ο γιατρός και όχι το σύστημα, και αυτοί που το ελέγχουν και το εξουσιάζουν, που στην συγκεκριμένη περίπτωση δεν είναι άλλοι από την ηγεσία του Υπουργείου Υγείας. Δυστυχώς στις περιπτώσεις των επειγόντων περιστατικών η απώλεια χρόνου σημαίνει κίνδυνο απώλειας ανθρώπινης ζωής.\nΠαγκοσμίως αυτή η σχέση εργαζόμενου ιατρού και εργοδότη είναι ξεκάθαρη και διέπεται από ευθύνες και υποχρεώσεις. Ακολουθούνται πρωτόκολλα διαχείρισης ιατρικών καταστάσεων όπως είναι για παράδειγμα η διαχείριση και η διερεύνηση ασθενούς με τραύμα στο τμήμα επειγόντων περιστατικών. Ο εργοδότης (στη συγκεκριμένη περίπτωση το Yπουργείο Υγείας) όφειλε να καθορίζει τις διαδικασίες και τα πρωτόκολλα με στόχο την ασφάλεια για την καλύτερη αντιμετώπιση των ασθενών και τον αποτελεσματικότερο έλεγχο της ιατρικής πράξης. Στην Κύπρο, αποφεύγεται αυτή η τακτική γιατί ο καθορισμός διεθνών πρωτοκόλλων θα επέβαλλε και τη στελέχωση των τμημάτων επειγόντων περιστατικών και νοσοκομείων με προσωπικό και μέσα, έτσι που να διεκπεραιώνεται η ιατρική πράξη σωστά και στον ανάλογο χρόνο. Το αποτέλεσμα δυστυχώς είναι να χάνονται και να καταστρέφονται ανθρώπινες ζωές και οι εργαζόμενοι να είναι πάντα εκτεθειμένοι.\nΩς κοινωνία που η μνήμη της έχει διάρκεια όσο θα ασχοληθούν με το θέμα τα δελτία ειδήσεων, σε λίγο θα ξεχάσουμε το τραγικό γεγονός, μια και δεν θέλουμε να αντιληφθούμε ότι το πρόβλημα μας αφορά όλους και θα περιμένουμε ξανά το επόμενο τραγικό συμβάν για να θυμηθούμε να πούμε τι φταίει και τι πρέπει να αλλάξει …….\nΦυσικά οι πραγματικοί ένοχοι έμαθαν πλέον να διαχειρίζονται καλά την ανικανότητα τους και κάθε φορά έχουν έτοιμα εξιλαστήρια θύματα για να αποπροσανατολίσουν την κοινή γνώμη από τις δικές τους βαρύτατες ευθύνες .\nΔυστυχώς πριν απαξιώσουν την ιατρική έχουν ήδη απαξιώσει την ίδια την ανθρώπινη ζωή. Εδώ και πολλά χρόνια χάνονται ανθρώπινες ζωές στη διαδρομή για την Λευκωσία και αυτοί που ίσως καταφέρουν να φτάσουν για το χειρουργείο καταδικάζονται σε μόνιμη αναπηρία και σε μόνιμα τροχοκαθίσματα. Ο λόγος: Η απουσία άμεσης νευροχειρουργικής παρέμβασης στις πόλεις εκτός Λευκωσίας για τα σοβαρά τραύματα εγκεφάλου.\nΤο ερώτημα που έχουμε σήμερα ως πολίτες αφού ως γιατρούς αρνούνται να μας ακούσουν είναι :\nΑν στα ταξίδια μας προς την Λάρνακα ή την Πάφο μας τύχει ένα σοβαρό τροχαίο ατύχημα και έχουμε κρανιοεγκεφαλική κάκωση θα μας μεταφέρουν με ασθενοφόρο στη Λευκωσία για να μπούμε χειρουργείο στην καλύτερη μας μετά από 3 ώρες; Και αν δεν προλάβουμε να φτάσουμε ζωντανοί τι θα κάνει η ηγεσία του Υπουργείου Υγείας για να κερδίσει τις εντυπώσεις; Μήπως θα ζητήσει να περάσουν χειροπέδες στον οδηγό του ασθενοφόρου;»


High-design σκυλόσπιτα "made in South Korea" | Cool Home\nΒΡΙΣΚΕΣΑΙ ΕΔΩ:COOLHOME»Design»High-design σκυλόσπιτα «made in South Korea»\nHigh-design σκυλόσπιτα «made in South Korea»\nΑΠΟ coolhome στις\t 28 Ιανουαρίου 2016 Design\nΔεν θα σταματήσουμε να αγαπάμε τα τετράποδά μας. Και δεν θα σταματήσουμε να τα φροντίζουμε με κάθε τρόπο. Τα σκυλόσπιτα είναι μία εντελώς ξεχωριστή υπόθεση για τον σκύλο μας και πολλοί έχουμε επενδύσει πολλές ώρες ψάχνοντας το καταλληλότερo.\nTo brand Bad Marlon μας δίνει την δυνατότητα να αγοράσετε πολύ high-design σκυλόσπιτα, τρομερά μινιμαλιστικά σχέδια που θα τα βολευτούν τα pet σας και εσείς θα χαίρεστε να τα βλέπετε. Ναι, δεν είναι και τα πιο οικονομικά του κόσμου και σίγουρα τα μεγέθη τους ταιριάζουν σε μικρές ράτσες και όχι λυκόσκυλα, αλλά ξέρετε πως για τα «παιδιά» σας έχετε κάνει έξοδα κι έξοδα! Ακόμα κι αν δεν αγοράσετε, τσεκάρετε το site της Νοτιοκορεάτικης εταιρείας για να δείτε όλα τα σχέδια.\nΠΡΟΗΓΟΥΜΕΝΟ ΑΡΘΡΟΠως να δημιουργήσεις ένα πολυτελές studio\nΕΠΟΜΕΝΟ ΑΡΘΡΟ Η εντυπωσιακή πορσελάνινη σειρά της Hermes


Αναρτήθηκε από kpylos55 στις 5:41 μ.μ. 5 σχόλια:\nΑναρτήθηκε από kpylos55 στις 5:32 μ.μ. Δεν υπάρχουν σχόλια:\nΑναρτήθηκε από kpylos55 στις 6:19 μ.μ. 1 σχόλιο:\nΑναρτήθηκε από kpylos55 στις 2:56 μ.μ. 1 σχόλιο:\nΑναρτήθηκε από kpylos55 στις 5:38 μ.μ. 1 σχόλιο:\nΑναρτήθηκε από kpylos55 στις 6:01 μ.μ. 9 σχόλια:


Ενημερωτική Εκδήλωση για τους Ιθαγενείς Αμερικανούς στην Πόλη της Νέας Υόρκης – Fiskilis J. Agelos\nPrevious Το Θεϊκό Όνομα—Η Χρήση και η Σημασία Του\nNext Σκάβουμε για Πνευματικά Πετράδια ΝΕΕΜΙΑΣ 5-8\nΕνημερωτική Εκδήλωση για τους Ιθαγενείς Αμερικανούς στην Πόλη της Νέας Υόρκης\nΠολλοί θεωρούν ότι οι Ιθαγενείς Αμερικανοί στις Ηνωμένες Πολιτείες ζουν κυρίως σε καταυλισμούς στις αγροτικές περιοχές της χώρας. Και όμως, πάνω από το 70% όσων κατάγονται από Ιθαγενείς Αμερικανούς ζουν σε αστικές περιοχές. Στις 5-7 Ιουνίου 2015, η Νέα Υόρκη, η μεγαλύτερη πόλη των Ηνωμένων Πολιτειών, φιλοξένησε την «Πύλη προς τα Έθνη», μια εκδήλωση και κοινωνική συγκέντρωση (powwow) των Ιθαγενών Αμερικανών. * Αμέσως μόλις έμαθαν για αυτή την εκδήλωση μερικοί Μάρτυρες του Ιεχωβά στη Νέα Υόρκη σχεδίασαν να παρευρεθούν. Γιατί;\nΟι Μάρτυρες του Ιεχωβά μεταφράζουν Βιβλικά έντυπα σε εκατοντάδες γλώσσες, μεταξύ των οποίων πολλές γλώσσες που μιλούν οι Ιθαγενείς Αμερικανοί, όπως η κρι των πεδιάδων, η μοχόκ, η μπλάκφουτ, η ναβάχο, η ντακότα, η οντάγουα και η χόπι. Έτσι λοιπόν, στην εκδήλωση «Η Πύλη προς τα Έθνη», οι Μάρτυρες έστησαν πάγκους και τροχήλατα σταντ που τραβούσαν την προσοχή ώστε να παρουσιάσουν κάποια από αυτά τα έντυπα, όπως το φυλλάδιοΜπορείτε να Εμπιστευτείτε τον Δημιουργό!\nΟ επίσημος ιστότοπός μας περιέχει επίσης ηχογραφήσεις και βίντεο στις περισσότερες από τις γλώσσες που αναφέρθηκαν προηγουμένως. Στην «Πύλη προς τα Έθνη», οι Μάρτυρες παρουσίασαν αρκετά από αυτά στους επισκέπτες που ενδιαφέρονταν, οι οποίοι παρατήρησαν ότι τα άλλα σταντ, οι ταμπέλες και οι παραστάσεις παρουσιάζονταν στην πλειονότητά τους μόνο στα αγγλικά ή στα ισπανικά.\nΠολλοί από όσους πήγαν στην εκδήλωση εντυπωσιάστηκαν τόσο από τις προσπάθειές που καταβάλλουμε για να παρέχουμε μεταφρασμένη ύλη σε πολλές γλώσσες Ιθαγενών Αμερικανών όσο και από το Βιβλικό εκπαιδευτικό έργο που επιτελούμε στις πόλεις και στους καταυλισμούς. Ένα μέλος του προσωπικού της εκδήλωσης, αφού έμαθε περισσότερα για το έργο μας, ζήτησε Γραφική μελέτη, λέγοντας: «Περιμένω πώς και πώς να με επισκεφτείτε ώστε να μάθω για την Αγία Γραφή!»\nΈνα αντρόγυνο κωφών Ιθαγενών Αμερικανών πλησίασε κάποιο από τα σταντ μας, αλλά οι Μάρτυρες δεν μπορούσαν να επικοινωνήσουν μαζί τους. Εκείνη ακριβώς τη στιγμή ήρθε μια Μάρτυρας που είχε μάθει τη νοηματική γλώσσα. Συζήτησε με το ζευγάρι περίπου μισή ώρα και τους βοήθησε να βρουν μια συνέλευση των Μαρτύρων του Ιεχωβά στη νοηματική κοντά στο σπίτι τους.\nΚατά τη διάρκεια της τριήμερης εκδήλωσης, πάνω από 50 Μάρτυρες του Ιεχωβά συμμετείχαν σε αυτή την προσπάθεια για Βιβλική εκπαίδευση, ενώ δόθηκαν 150 και πλέον έντυπα. – source


Μαρκαδόροι Carioca Birello 24τεμ. - Νους και Γνώση | Δημιουργικά Βιβλιοπωλεία Θεσσαλονίκη\nΑρχική σελίδα / Σχολικά / Είδη ζωγραφικής / Μπογιές - Χρώματα / Μαρκαδόροι / Μαρκαδόροι Carioca Birello 24τεμ.\nΜαρκαδόροι σε σετ 24 τεμαχίων CARIOCA BIRELLO λεπτοί διαφορετικών χρωμάτων μεγάλης διάρκειας. Με ειδικό μελάνι που φεύγει εύκολα μόνο με νερό από τα χέρια και από κάθε αντικείμενο. Μη τοξικοί κατάλληλοι για παιδιά και για σχολική χρήση.\nΜαρκαδόροι Carioca Birello 24τεμ. ποσότητα\nΚωδικός προϊόντος: 8003511415211 Κατηγορίες: Είδη ζωγραφικής, Μαρκαδόροι, Μπογιές - Χρώματα Ετικέτα: CARIOCA Brand: carioca\nΚωδικός Προϊόντος: 8003511415211


"Kρυφό" έλλειμμα 500 εκατ. ευρώ στα ασφαλιστικά ταμεία\nΣάββατο, 20-Ιαν-2018 16:00\nΜε φέσια 1 δισ. ευρώ μπήκαν τα συνταξιοδοτικά ταμεία (ΕΦΚΑ, ΕΤΕΑΕΠ) στο νέο έτος. Τα φέσια αυτά αφορούν ληξιπρόθεσμες οφειλές προς τους συνταξιούχους οι οποίες αντιστοιχούν σε εφάπαξ και συντάξεις που δεν έχουν αποδοθεί στους δικαιούχους τους. Αν και αποτελούν βεβαιωμένες οφειλές των Ταμείων δεν "εγγράφονται" στον προϋπολογισμό τους και, έτσι, δεν επηρεάζουν αρνητικά το ισοζύγιό τους.\nΕκτιμάται ότι κάθε μήνα κατατίθενται κοντά στις 10.000-12.000 νέες αιτήσεις για κύριες συντάξεις και 3.000-3.500 αιτήσεις για νέες επικουρικές συντάξεις. Έτσι, το "καυτό" πρόβλημα των οφειλών του Ενιαίου Φορέα Κοινωνικής Ασφάλισης και του Ενιαίου Ταμείου Επικουρικής Ασφάλισης και Εφάπαξ (ΕΤΕΑΕΠ) έχει μεταφερθεί από το 2017 στο 2018.\n- Νέες συντάξεις : Η ειδική χρηματοδότηση τελειώνει, οι αιτήσεις συνεχίζονται\n- Στοιχεία σοκ από τον ΕΦΚΑ: 1,3 προς 1 η αναλογία εργαζομένων - συνταξιούχων


ΣτΕ: Συνταγματική η περικοπή του εφάπαξ των δημοσίων υπαλλήλων - Newsbomb - Ειδησεις\nΕΛΛΑΔΑ 28/09/2014 19:29\nΣυνταγματική κρίθηκε, σύμφωνα με πληροφορίες, η περικοπή του εφάπαξ των δημοσίων υπαλλήλων,από την Ολομέλεια του Συμβουλίου της Επικρατείας (ΣτΕ).\nΣύμφωνα με πληροφορίες, οι σύμβουλοι επικρατείας δέχθηκαν, κατά πλειοψηφία, ότι με τις νομοθετικές ρυθμίσεις για την μείωση του εφάπαξ δεν παραβιάστηκαν οι συνταγματικές διατάξεις που αφορούν την ισότητα, την αναλογικότητα, την κοινωνική ασφάλιση και την προστατευόμενη εμπιστοσύνη του διοικούμενου προς την Πολιτεία.\nΗ υπόθεση εισήχθη προς κρίση στην Ολομέλεια του ΣτΕ με βάσει τις διατάξεις του νόμου 3900/2010, ως πιλοτική-πρότυπη δίκη με διαδικασίες εξπρές.\nΣτο Ανώτατο Ακυρωτικό Δικαστήριο είχε προσφύγει κατά του Ταμείου Προνοίας Δημοσίων Υπαλλήλων, συνταξιούχος εκπαιδευτικός (με 28 χρόνια και 8 μήνες ασφάλιση) η οποία με καθυστέρηση δύο και πλέον ετών έλαβε μειωμένο εφάπαξ (31.2677 ευρώ) αντί 47.569 ευρώ.\nΗ συνταξιούχος στρεφόταν κατά του Ταμείου και ζητούσε επιπλέον να της καταβληθεί το ποσό των 5.000 ευρώ, ως χρηματική ικανοποίηση για την σοβαρή ηθική βλάβη που της προκάλεσε η απόφαση να περικοπεί το εφάπαξ της.\nΕπανελέγχονται τα δικαιολογητικά των διοριστέων στο Δημόσιο\nΈρχονται αλλαγές στους μισθούς του Δημοσίου\n«Κλείδωσε» η ρύθμιση για τα χρέη στο Δημόσιο\nΕΦΑΠΑΞ ΔΗΜΟΣΙΩΝ ΠΕΡΙΚΟΠΩΝ


Με επιτυχία και με πολλές συμμετοχές ο 4ος Λασκαράτειος Αγώνας Δρόμου (εικόνες) - InKefalonia\nΔημοσιεύτηκε: Δευτέρα, 04 Αυγούστου 2014 09:42\nΜε τις συμμετοχές να φτάνουν τις 126 έγινε για τέταρτη χρονιά φέτος ο Λασκαράτειος αγώνας δρόμου 7.5 χμ στο Ληξούρι. Από νωρίς χτες το απόγευμα είχαν μαζευτεί άτομα κάθε ηλικίας στην παράλια του Ληξουρίου για να δηλώσουν τη συμμετοχή τους και να τρέξουν στο Λασκαράτειο αγώνα δρόμου.\nΠρώτα έτρεξαν τα «μικρά» έως 12 ετών σε τρεις κατηγορίες και λίγο πριν την εκκίνηση για τα 7.5 χμ βραβεύτηκε η αριστούχος Ληξουριώτισα μαθήτρια Νίκη Μουρελάτου.\nΠρώτος για τους άντρες έκοψε το νήμα ο Πασπάτης Αλέξης και για τις γυναίκες η Μολάι Μαρία. Επίσης πρώτοι στις κατηγορίες του τερμάτισαν για τους άντρες.\nΟ Δρακόπουλος Θωμάς, Φωκάς Νικηφόρος, και Χάλδας Παναγιώτης, και στις γυναίκες η Αγγούρια Ζωή, Φιλιώ Αθανασία, και Καμινάρη Μαρία. Τις βραβεύσεις μεταξύ άλλων έκαναν ο αντιδήμαρχος Παλικής Αλέξης Μοσχονάς και ο αντιπρόεδρος της ΚΕΔΗΚΕ Γιώργος Κατσιβέλης που είχε και τον ρόλο εκφωνητή.


THIVA POST: 7/4/2013 - 14/4/2013\nΔίστομο: Όταν ήταν 5 χρόνων έμαθε ότι στο τζάκι που έψηναν το φαγητό, είχαν σκοτωθεί 5 άτομα! ΒΙΝΤΕΟ...\nΗ αφήγηση του Λουκά Δημάκα που κατάγεται από την περιοχή είναι συγκλονιστική.\nΌταν ήταν 5χρονών άρχισε να μαθαίνει τα γεγονότα. Μάλιστα οι γονείς του, του είπαν ότι στο τζάκι που έψηναν το φαγητό, είχαν σκοτωθεί πέντε άτομα.\nΗ πρώτη λέξεις που διάβασε ήταν το "εδώ φονεύθηκαν" που ήταν γραμμένες σε κάθε γωνιά του χωριού του.\nΟ έμπειρος στρατιωτικός συντάκτης Λουκάς Δημάκας εξήγησε πως είναι για ένα μικρό παιδί να πηγαίνει δυο βήματα από το χωριό του ,στη Λιβαδειά και να εντυπωσιάζεται από το γεγονός ότι οι γυναίκες ήταν ντυμένες με ρούχα χρωματιστά!\nΓιατί στο χωριό για πάρα πολλά χρόνια ,οι γυναίκες φορούσαν μόνο μαύρα! Δείτε τη συγκλονιστική αφήγηση του Λουκά Δημάκα.\nΕτικέτες βοιωτια, εκπομπές, ΕΛΛΑΔΑ, Feature\nΚλείνουν μετά από 42 ολόκληρα χρόνια οι «4 Τροχοί»\nΈνα σημαντικό έργο για την Βοιωτία και την Περιφέρεια Δυτικής Αττικής, βρίσκει το… δρόμο του. Συγκεκριμένα, περί τα τέλη Μαΐου εκτιμάται ότι θα είναι έτοιμα τα τεύχη δημοπράτησης για το έργο «Αναβάθμιση – βελτίωση της Παλαιάς Εθνικής Οδού Ελευσίνας – Θήβας, οπότε και θα αποσταλεί και η προκήρυξη δημοπράτησης του έργου με εκτίμηση ολοκλήρωσής του στο τέλος του 2015, σύμφωνα με έγγραφη απάντηση του Υπουργείου Ανάπτυξης Ανταγωνιστικότητας Υποδομών Μεταφορών και Δικτύων προς την Αντιπεριφερειάρχη Δυτικής Αττικής Σταυρούλα Δήμου, σε σχετικό έγγραφο που είχε αποστείλει για την πορεία του έργου.\nΥπενθυμίζουμε, πως το έργο προχωρά χάρη στη μελέτη της Περιφερειακής Ενότητας Δυτικής Αττικής την οποία κατέθεσε η Αντιπεριφερειάρχης στις αρχές του 2011 και πάνω στην οποία και θα στηριχθούν οι εργασίες αναβάθμισης της παλαιάς εθνικής οδού. Η Περιφερειακή Ενότητα Δυτικής Αττικής με την Αντιπεριφερειάρχη και τις Τεχνικές Υπηρεσίες έχουν καταβάλλει μια μεγάλη προσπάθεια με πιέσεις προς τους αρμόδιους Υπουργούς ώστε το έργο να προκηρυχθεί και να ξεκινήσουν οι σχετικές εργασίες.\nΌλα τα γκάλοπ επιβεβαιώνουν ότι αυξάνει αλματωδώς το ποσοστό των Ελλήνων που εκφράζονται αρνητικά για το ευρώ και συνολικά για την Ευρωπαϊκή Ένωση.\nΣτην έρευνα της Ρublic Issue, που παρουσιάστηκε στο κεντρικό δελτίο του Σκάι, το 42% διατυπώσει αρνητική γνώμη για το ευρωπαϊκό νόμισμα και το 66% για την Ευρωπαϊκή Ένωση. Τα αντίστοιχα θετικά ποσοστά είναι μόλις 56% για το ευρώ και 31% για την Ευρωπαϊκή Ένωση.\nΌλα δείχνουν ότι οι δραματικές εξελίξεις στην Κύπρο και η ανασφάλεια για τις τραπεζικές καταθέσεις στην Ελλάδα και ολόκληρη την Ευρώπη, έχουν επηρεάσει καθοριστικά το κλίμα.\nΕίναι χαρακτηριστικό ότι τον τελευταίο μήνα διευρύνηθηκε κατά τέσσερις μονάδες το τμήμα όσων αξιολογούν αρνητικά το ευρώ (42% από 38%) και μειώθηκε, αντιστοίχα, όσων εκφράζονται θετικά (56% από 59%).\nΣτις δε κρίσεις για την Ευρωπαϊκή Ένωση, οι ανατροπές είναι τεκτονικές, μέσα σε 30 μέρες.\nΟι αρνητικές εκτοξεύθηκαν στο 66% (από 50%) και οι θετικές συρρικνώθηκαν στο 31% (από 48%).\nΗ έρευνα της Ρublic Issue αποκαλύπτει ότι δυο στους τρεις ψηφοφόρους του ΣΥΡΙΖΑ λένε «όχι στο ευρώ». Και μαζί το 22% της ΝΔ και το 15% του ΠΑΣΟΚ.\nΕξίσου αποκαλυπτικές είναι και οι απαντήσεις στο ερώτημα «αν γινόταν Δημοψήφισμα, θα ψηφίζατε υπέρ ή κατά του ευρώ».\nΤο 58% απαντά «υπέρ» και 39% «εναντίον».\nΤο «ναι» έχει υποχωρήσει 6 μονάδες μέσα σε ένα μήνα και το «όχι» έχει ανέβει 8 μονάδες.\nΈτσι, η διαφορά υπέρ του «ναι», που ήταν 33 μονάδες τον Μάρτιο, έχει περιοριστεί στις 19 μονάδες.\nΤι αλλαγές έρχονται στις συντάξεις των ελεύθερων επαγγελματιών\nΤρεις αλλαγές, στις συντάξεις, στην αναγνώριση πλασματικών ετών και στα όρια ηλικίας με διαδοχική ασφάλιση ενεργοποιεί ο ΟΑΕΕ με την εφαρμογή σχετικών διατάξεων στο ασφαλιστικό καθεστώς 750.000 επαγγελματιών.Όπως αναφέρει εφημερίδα και σύμφωνα με εγκύκλιο του Οργανισμού:\nΗ διαφορά με αυτό που ίσχυε είναι ότι ένας ασφαλισμένος που είχε βαρέα στο ΙΚΑ και μετά ασφαλίστηκε στον ΟΑΕΕ, μπορούσε να αποχωρήσει μόλις συμπλήρωνε ένα από τα όρια ηλικίας του τελευταίου Ταμείου και εν προκειμένω του 60ου έτους που ισχύει στον ΟΑΕΕ.\nΈτσι, πολλοί ασφαλισμένοι που είχαν μέχρι το 2012 τις προϋποθέσεις για έξοδο με βαρέα, δηλαδή 4.500 ένσημα εκ των οποίων 3.600 στα βαρέα, αλλά δεν ήταν 60 ετών, είτε θα έπρεπε να περιμένουν για να γίνουν 62 ετών και να συνταξιοδοτηθούν από το ΙΚΑ είτε ασφαλίστηκαν στον ΟΑΕΕ για να κατοχυρώσουν την έξοδο στα 60.\nΜε την εγκύκλιο του όμως ο Οργανισμός κλείνει αυτό το παράθυρο και οδηγεί όλους όσοι είναι στην κατηγορία αυτή στην υποχρεωτική αύξηση του ορίου ηλικίας κατά 2 έτη.\nΠΕΡΙΣΣΟΣΤΕΡΕΣ ΦΩΤΟΓΡΑΦΙΕΣ ΕΔΩ\nΣύμφωνα με την επίσημη ενημέρωση, υπερψηφίστηκε ομόφωνα το νέο πρόγραμμα του κόμματος, το νέο καταστατικό και η Πολιτική Απόφαση του Συνεδρίου.\nΟλοκληρώθηκε σήμερα, σε κλίμα ουσιαστικής συζήτησης και ιδεολογικοπολιτικής ενότητας η συζήτηση και οι ψηφοφορίες για τις αποφάσεις του 19ου Συνεδρίου του ΚΚΕ. Μίλησαν 77 σύνεδροι και ο χρόνος ομιλίας ήταν 12 λεπτά.\nΤαυτόχρονα υπήρχαν δεκάδες παρεμβάσεις – προτάσεις γραπτές και προφορικές στις εισηγήσεις της Κεντρικής Επιτροπής, της Κεντρικής Επιτροπής Οικονομικού Ελέγχου.\nΟι εργασίες του Συνεδρίου συνεχίζονται με βάση το χρονοδιάγραμμα.\nΖωγραφιά σε τόνους παστέλ\nΗ Αντίκυρα βρίσκεται περίπου μισή ώρα μακριά από τη Λιβαδειά. Ενα ήσυχο ψαροχώρι που συναντάς καθώς βρίσκεσαι χαμένος στους πρόποδες του Παρνασσού. Ταξιδεύοντας για Αράχωβα εάν στρίψεις προς τα εκεί που φαίνεται η θάλασσα θα κατηφορίσεις στριφογυρίζοντας μέσα από βουνά και θα φτάσεις στην Αντίκυρα. Μοιάζει σαν μια όμορφη ζωγραφιά που σε καλεί. Τέτοια εποχή επικρατεί ερημιά. Στο καφενείο της πλατείας μερικοί άντρες πίνουν τον καφέ τους, καθισμένοι έξω. Με καλημερίζουν. Τα σύννεφα έχουν μαζευτεί και όλοι λένε πως έρχεται καταιγίδα. Είναι μόλις δέκα το πρωί και στην κεντρική (μάλλον μοναδική) καφετέρια έχει αρχίσει να μαζεύεται κόσμος από την κηδεία της κυρίας Παναγιώτας, είναι γεγονός της ημέρας, αλλά όχι το μοναδικό.\n«Δύσκολος ο χειμώνας στην Αντίκυρα, περιμένουμε τον Απρίλιο να ανοίξει ο καιρός» μου λέει η Μαρία-Κλαίρη Ραυτοπούλου ιδιοκτήτρια του βιβλιοπωλείου «Το Ρόδι», ένας χώρος σαν μικρή όαση, ίσως το πιο καλά κρυμμένο μυστικό της Αντίκυρας που ανακαλύπτω στην οδό Ομήρου έναν δρόμο παράλληλο με τον κεντρικό του χωριού.\n«Το Ρόδι» δεν έχει να ζηλέψει τίποτα από ένα παιδικό βιβλιοπωλείο της Αθήνας, αντιθέτως. Τα ράφια του κοσμούν οι τελευταίες εκδόσεις παιδικών βιβλίων, όλα τα bestsellers αλλά και ξεχωριστές εκδόσεις περασμένων χρόνων. Επίσης παιχνίδια, όμορφα στολίδια και άλλα αντικείμενα, ιδέες για δώρα καθώς και χώρος για παιδικές εκδηλώσεις δίνουν το στίγμα των καλών προθέσεων με τις οποίες γεννήθηκε το βιβλιοπωλείο. Ξεκίνησε τη λειτουργία του το 2008 κι από την αρχή με πρωτοβουλία της Μαρίας Ραυτοπούλου ζωντάνεψε τους χειμώνες στην Αντίκυρα καλώντας συγγραφείς και διοργανώνοντας εκδηλώσεις για τα παιδιά. Το κλίμα είναι εντελώς οικογενειακό κι αυτό ένιωσα γενικότερα ως χαρακτηριστικό της Αντίκυρας. «Να έρθετε ξανά το καλοκαίρι, είναι πολύ όμορφα και ήσυχα». Τι ωραία ιδέα...\nΟμάδα Κοινωνικής Εγρήγορσης: Το επιχείρημα του Άδωνη Γεωργιάδη στην εκπομπή του Γιώργου Αυτιά ήταν ότι: O κύριος υπεύθυνος για την οικονομική κρίση είναι η νοοτροπία του Ελληνικού λαού.\nΤον κίνδυνο φτωχοποίησης της Ελληνικής κοινωνίας και της ποινικής δίωξης δεκάδων χιλιάδων πολιτών, για οικονομικά αδικήματα, επισήμαναν οι εκπρόσωποι της Ομάδας Κοινωνικής Εγρήγορσης, Βασίλης Αναστασόπουλος και Γεωργία Πατραντή, στην εκπομπή του Γιώργου Αυτιά, στην τηλεόραση του SKY.\nΚατά τη διάρκεια της συζήτησης που έγινε, το κύριο επιχείρημα του ένθερμου υποστηρικτή του μνημονίου, Βουλευτή Άδωνη Γεωργιάδη, ήταν ότι ο κύριος υπεύθυνος για την οικονομική κρίση είναι η νοοτροπία του Ελληνικού λαού. Η άποψη αυτή, βεβαίως, αποδοκιμάστηκε απ’ όλους τους παρευρισκόμενους.\nΕπίσης, όπως αποκάλυψαν οι εκπρόσωποι της ΟΚΕ, για το θέμα του κατοχικού δανείου και των Γερμανικών επανορθώσεων, το σύνολο των οικονομικών αποζημιώσεων προς την χώρα μας ανέρχεται στο ποσό των 575 δισεκατομμυρίων ευρώ, όπως δήλωσε ο Γάλλος οικονομολόγος και σύμβουλος της Γαλλικής κυβέρνησης Jacques Delpla, στις 2/7/ 2011.\nΕπιπροσθέτως ο επικεφαλής της ΟΚΕ Βασίλης Αναστασόπουλος τοποθετήθηκε και στο θέμα των επίορκων υπαλλήλων, τονίζοντας ότι οι πυρήνες της διαφθοράς, στα Υπουργεία, δεν μπορούν να σχηματιστούν, χωρίς την ανοχή των πολιτικών.\nΑυτό είναι ένα συμπέρασμα, που προέκυψε, ύστερα από εικοσαετή εμπειρία σε ζητήματα διαφθοράς, κατά την διάρκεια της οποίας είχαν κατατεθεί αλλεπάλληλες μηνυτήριες αναφορές, για σωρεία σκανδάλων, η συντριπτική πλειοψηφία των οποίων έμειναν ατιμώρητα.\nΓια πληροφορίες: Email: oke.parembasi@yahoo.gr τηλ. 6972803818\nΣτοχευμένες δράσεις της Περιφερειακής Ενότητας Βοιωτίας...\n...για ετοιμότητα διεκδίκησης πόρων στον Πρωτογενή Τομέα,\nΟλα τα κόμματα συμφωνούν: Να διεκδικήσουμε τα 162 δισ. από τους Γερμανούς στη Χάγη\nΓλέζος: Μπορούμε να κερδίσουμε το πολύ σε ένα μήνα\nΤέλος, αξίζει να αναφερθεί η νέα δήλωση του βουλευτή Επικρατείας του ΣΥΡΙΖΑ Μανώλη Γλέζου ο οποίος υποστηρίζει ότι η Ελλάδα μπορεί να κερδίσει την υπόθεση μέσα το πολύ σε ένα μήνα.\nΜιλώντας το μεσημέρι της Παρασκευής στο ΒΗΜΑ FM, ο κ. Γλέζος δήλωσε πως «έχουμε ένα άτοκο δάνειο 99 ετών. Εάν δεν το δούμε ως κομματική εκμετάλλευση, εάν δεν το δούμε ως ένα θέμα κομματικής προβολής και δημιουργήσουμε ένα πανεθνικό μέτωπο από όλες τις κοινοβουλευτικές και εξωκοινοβουλευτικές δυνάμεις – γιατί δεν αποκλείω κανέναν – και αγωνιστούμε μαζί με τον ελληνικό λαό, θα πετύχουμε.\nΜε βάση στοιχεία που μου έχουν δώσει δικηγόροι που ασχολούνται με αυτά τα διεθνή θέματα, μπορούμε να κερδίσουμε την υπόθεση σε 15-20 μέρες - το πολύ ένα μήνα. Γνωρίζω και προσωπικά τον κ. Αβραμόπουλο και τον κ. Παπούλια και έχουμε επανειλημμένα συζητήσει το θέμα και δεν είναι προσχηματική (η συζήτηση). Θέλω να τη χαιρετίσω, αλλά και να προσθέσω το εξής: δεν είναι νομικό το ζήτημα. Για ποιο λόγο έρχεται το Νομικό Συμβούλιο του Κράτους για να μας πει τι πρέπει να γίνει; Το θέμα είναι πολιτικό».\nΤην ώρα δηλαδή που οι έλληνες πολίτες δυσκολεύονται να πληρώσουν μέχρι και τον λογαριασμό της ΔΕΗ, οι νέες αυτές αποκαλύψεις για τον πρώην υπουργό, προκαλούν μόνο οργή και αποτροπιασμό.\n«Δημιουργία, ξανά!»: Να εκλέγεται από τους πολίτες ο πρόεδρος της Ε.Ε.\nΕυρώπη: να προχωρήσει σε ολοκλήρωση πριν διαλυθεί!\nΝα εκλέγεται από τους πολίτες ο πρόεδρος της Ε.Ε.\nΓια κίνδυνο αποσταθεροποίησης σε ολόκληρη την ευρωζώνη κάνει λόγο σε έκθεση της η Ε.Ε. Μάλιστα χαρακτηρίζει 13 από τις χώρες - μέλη της ως «οικονομικά ευάλωτες» ενώ υποστηρίζει ότι οι αν δεν αντιμετωπισθούν άμεσα τα προβλήματα τους θα απειληθεί ολόκληρη η ευρωζώνη.\nΤην ίδια στιγμή φόβους για επιβράδυνση των μεταρρυθμίσεων στις υπερχρεωμένες χώρες εκφράζει ο Γ. Άσμουσεν της ΕΚΤ, ξεκαθαρίζοντας ότι μόνο μέσω αυτών μπορούν να εξασφαλίσουν την παραμονή τους στο ευρώ.\nΕίναι προφανές πως η Ευρώπη περνά βαθιά κρίση. Μια Ευρώπη πολλών οικονομικών ταχυτήτων και δημοσιονομικών πολιτικών είναι ένα ασταθές οικοδόμημα. Πολλά από τα προβλήματα που αντιμετωπίζει σήμερα θα είχαν αντιμετωπιστεί αποτελεσματικότερα αν είχε προχωρήσει η Ευρωπαϊκή ολοκλήρωση, δηλαδή η πορεία που έχει στόχο να καταστήσει την Ευρώπη μία ενιαία πολιτική και οικονομική οντότητα.\nΗ «Δημιουργία, ξανά!» θεωρεί ότι το εγχείρημα της Ευρωπαϊκής ολοκλήρωσης δεν είναι εύκολο. Η Ευρώπη έχει εθνότητες με ισχυρή ταυτότητα, ιστορία, διαφορετική κουλτούρα, διαφορετικά χαρακτηριστικά και έντονες αντιστάσεις στην εκχώρηση αρμοδιοτήτων σε μία κεντρική κυβέρνηση. Όμως, εναλλακτική επιλογή δεν υπάρχει, εκτός από τη διάλυση. Η παρούσα κρίση πρέπει να χρησιμεύσει ως εφαλτήριο προκειμένου η Ευρώπη να αποκτήσει το ταχύτερο ενιαία διοικητική δομή, με ενίσχυση του ρόλου του Ευρωπαϊκού Κοινοβουλίου και με εκλογή του Προέδρου της Ευρωπαϊκής Επιτροπής με άμεση ψηφοφορία από τους πολίτες.\nΚΕΠΒ: ΟΡΚΩΜΟΣΙΑ ΝΕΟΣΥΛΛΕΚΤΩΝ ΤΗΣ 2013 Β΄ΕΣΣΟ\nΤην Παρασκευή 12 Απριλίου 2013, πραγματοποιήθηκε στο Κέντρο Εκπαιδεύσεως Πυροβολικού στη Θήβα η ορκωμοσία των νεοσυλλέκτων οπλιτών της 2013 Β΄ ΕΣΣΟ, χοροστατούντος του Σεβασμιωτάτου Μητροπολίτου Θηβών και Λεβαδείας κ.κ. Γεωργίου, συνοδευόμενου από τον Πρωτοπρεσβύτερο Συνταγματάρχη (ΣΙ) Νικήτα Βελεγράκη. Στην τελετή, το Γενικό Επιτελείο Στρατού εκπροσώπησε ο Διευθυντής Πυροβολικού Υποστράτηγος Γεώργιος Καμπούρης. Επίσης παρέστησαν εκπρόσωποι της Περιφερειακής Ενότητας Βοιωτίας, Βουλευτές, οι Δημοτικές Αρχές, Ανώτατοι και Ανώτεροι Αξιωματικοί ε.ε. και ε.α. των τριών Κλάδων των Ενόπλων Δυνάμεων, εκπρόσωποι των Σωμάτων Ασφαλείας και λοιπών αρχών καθώς και μεγάλος αριθμός συγγενών και φίλων των νεοσυλλέκτων.\nΤου ζητούν 5.500 απολύσεις στο Δημόσιο μέσα στο 2013\nΟ μεγαλύτερος φωτοβολταϊκός σταθμός στη Θήβα.(video)\nΠρόεδρος ποδοσφαιρικής ομάδας ο συλληφθέντας στη Θήβα\nΔεν είχαν ούτε για το νοίκι και κρεμάστηκαν αγκαλιά!\nΝΑΙ! Νομιμοποιούνται τα αυθαίρετα (για 254η φορά).


Turning fifty... - Fay's Control\n09/10/2020 • EDITORIALS\n✔Φιλενάδα τίποτα δεν σου χαρίστηκε, ό,τι κατέκτησες συνέβη μετά από πολλή δική σου προσωπική δουλειά και ακόμα περισσότερη αφοσίωση. Με τα «όχι» σου και με την επιμονή σου. Αυτά που σου χαρίστηκαν απλόχερα είναι η ανιδιοτελής αγάπη της οικογένειας και των φίλων σου. Και είσαι πολύ τυχερή για όλη αυτή την αγάπη.\n✔Δεν ξέρω αν τα 50 είναι τα νέα 30 ή 40. Αλλά αναρωτιέμαι, διένυσες τόσο δρόμο μέχρι εδώ για να αναπολείς τα 30? Com ‘on, seriously? Κάτσε και απόλαυσε όλα όσα ονειρευόσουν κάποτε να αποκτήσεις και μην χάσεις ούτε στιγμή το κέφι σου για όλα όσα στοχεύεις να δημιουργήσεις. Είσαι ακόμα στη μέση της διαδρομής.\n✔Keep on top of your health, both physical and mental. Wellness is the new luxury.\n✔Τώρα ξέρεις. Ξέρεις πως δεν πειράζει αν τελικά δεν προλάβεις ολόκληρη την ατζέντα, πως δεν χρειάζεται να χαλαστείς αν δεν γίνουν όλα όπως πρέπει, πως δεν χάλασε ο κόσμος αν δεν σου βγει. Και είσαι cool με αυτό.\n✔Τα άδεια μυαλά κάνουν πάντα περισσότερο θόρυβο και οι όμορφοι άνθρωποι θα εξακολουθούν να σε εμπνέουν.\n✔Ταξίδευε όσο περισσότερο μπορείς.\n✔Αν θέλεις να αποκτήσεις κάτι που βρίσκεις πανέμορφο, κάντο. Χωρίς τύψεις. Ερωτεύτηκες το το Charnieres Pétale Pendant του YannisSergakis Adornments ? Πάρτο. Κάντο δώρο σήμερα κιόλας στον εαυτό σου, αξίζεις όλη την μαγεία της διαχρονικής κομψότητας του και τη συγκλονιστική δύναμη της απλότητας του.\n✔Τώρα και ξέρεις και θέλεις και μπορείς.\nΧρόνια πολλά φιλενάδα, τώρα ξεκινάει η πλάκα!


Ασυγκράτητοι και ξαναμμένοι! Μετά το εστιατόριο έκαναν σεξ και σε κατάμεστο κλαμπ! (video) - Newsbomb\nSEX 16 Σεπ 2016 18:30\nΚάτι έχουν πάθει φαίνεται εκεί στο Μεξικό και αδυνατούν να χαλιναγωγήσουν τις ερωτικές ορμές τους ακόμα και σε (πιο ) δημόσιο χώρο (δεν γίνεται)!\nΜετά λοιπόν το ζευγάρι που δεν δίστασε να κάνει σεξ πάνω στο τραπέζι του στη μέση ενός εστιατορίου, ένα ακόμη βγήκε για διασκέδαση και τελικά αυτό που έβγαλε ήταν τα… μάτια του.\nΠού; Μέσα σε ένα κατάμεστο κλαμπ!\nΤην ώρα λοιπόν που οι υπόλοιποι θαμώνες διασκέδαζαν πίνοντας το ποτό τους ή χορεύοντας, οι ξεδιάντροποι Μεξικανοί τούς πρόσφεραν σίγουρα ένα πολύ πιο καυτό και αποκαλυπτικό θέαμα από αυτό που είχαν στο μυαλό τους περνώντας την πόρτα του κλαμπ στην Τιχουάνα…\nΧρειάστηκε μάλιστα, για μία ακόμη φορά, η επέμβαση ενός αστυνομικού (κλήθηκε προφανώς από κάποιον υπεύθυνο, αν και δεν αποκλείεται να απολάμβανε το ποτό του εν ώρα υπηρεσίας, Μεξικό είναι αυτό…) για να επαναφέρει στην (ηθική) τάξη τους ξαναμμένους εραστές που μέχρι τότε αδιαφορούσαν πλήρως για τα αδιάκριτα βλέμματα που είχαν καρφωθεί πάνω τους!\nΔεν έγινε πάντως γνωστό αν οι δύο Μεξικανοί έκαναν απλώς ένα διάλλειμα από τις ερωτικές περιπτύξεις και συνέχισαν στο κρατητήριο ακόμα πιο… ξαναμμένοι ή απλά τη γλίτωσαν με μια επίπληξη-παρατήρηση και πάλι συνέχισαν ακάθεκτοι!\nΑξίζει τέλος να σημειωθεί ότι το θέατρο του πρωτοφανούς live sex, «Le Conteiner», φημίζεται στους ντόπιους για τα φθηνά ποτά του, αλλά και για την ιδιαίτερη διακόσμηση του, καθώς, όπως λέει και το όνομά του, είναι κατασκευασμένο από κοντέινερς πλοίων!\nΧόρευε πάνω του γυμνή, φώναζε είμαι διεστραμμένος και την κατακρεούργησε με 146 μαχαιριές (videos)


Συνέντευξη: Μαρίνα Λάμπου | Pink Power\nHome /f-Aces/Συνέντευξη: Μαρίνα Λάμπου\nΠρόσφατα έμαθα ότι υπάρχει τροπικός τυφώνας «Φοίβη». Δεν ξέρω στην περίπτωση της Μαρίνας σε τι θα έπρεπε να μετουσιωθεί η ενέργειά της, το πάθος και κυρίως, η μαχητικότητά της. Η Μαρίνα Λάμπου, λογοπαθολόγος στο επάγγελμα, έχει μια ιδιαίτερη αύρα που δεν μπορείς να «σπαταλήσεις». Με γεμάτη ζωή κι ένα ασφυκτικό καθημερινό πρόγραμμα που δεν επιτρέπει αποκλίσεις, συνομιλώντας μαζί της ένιωσα να μη με φτάνει «ένας καφές» μα και οι γνώσεις μου για να αγγίξω όσα έχει κάνει και όσα ονειρεύεται. Μόλις τον Ιούλη, φέτος, ολοκλήρωσε με επιτυχία το Μεταπτυχιακό της στις Επιστήμες της Αγωγής (Ειδική Εκπαίδευση). Μέχρι σήμερα έχει αναλάβει περισσότερες από 2.000 «υποθέσεις» -παιδιών κι ενηλίκων- με αναπτυξιακές διαταραχές και άλλες δυσκολίες. Επιστέγασμα όλου αυτού είναι, πως η ίδια είναι μητέρα 4 παιδιών! Και όμως, έχει χρόνο και κυρίως ενέργεια για να είναι «μαμά» πολλών άλλων παιδιών που πραγματικά την χρειάζονται.\nΗ ειδικότητά σου είναι αυτή του Λογοπαθολόγου. Σε τι διαφέρει από τον Λογοθεραπευτή ή τον Λογοπεδικό;\nΈχει να κάνει αυστηρά και μόνο με τη χώρα όπου απέκτησες το πτυχίο σου. Είναι μια ενδο-επαγγελματική «διαμάχη» που υπάρχει… Ποιος σπουδάζει τι, πού και τι κάνει. Ως τίτλος διαφοροποίησης. “Logopedic” ονομάζεται στη Γαλλία, τη Γερμανία, “speech therapist” στην Αγγλία, “speech pathologist” στην Αμερική. Ένα πολύ αγαπημένο κομμάτι της Λογοθεραπείας και προσωπικό μου «πάθος», είναι η Δυσφαγία. Αυτό το κομμάτι της Λογοθεραπείας είναι περισσότερο ιατρικό.\nΗ δυσκολία που μπορεί να αντιμετωπίσει ένας άνθρωπος να διαχειριστεί υγρά ή στερεά, από το στόμα μέχρι το στομάχι.\nΣχετίζεται με ψυχολογικά ζητήματα ή κλινικά;\nΜπορεί να είναι οποιοσδήποτε ο λόγος. Μπορεί ο άνθρωπος να γεννηθεί με αυτό ή μπορεί να είναι επίκτητο, μετά από κάποια ασθένεια, εγκεφαλικό, κρανιοεγκεφαλική κάκωση, νευρολογική ασθένεια… Μπορεί βέβαια να είναι και ψυχολογικό.\nΈχουμε συγχίσει λιγάκι την ελευθερία και τα δικαιώματα ενός παιδιού με το τι κρίνω εγώ ως ενήλικας ότι είναι το καλύτερο και πιο υπεύθυνο για το ίδιο το παιδί\nΈνα παιδάκι που αρνείται να φάει, σε εσένα θα έρθει;\nΝαι. Συχνά οι γονείς τους -πάνω στη συζήτηση που είχαμε προχτές- μου λένε με απορία: «…μα δεν τρώει!». Έχουμε συγχίσει λιγάκι την ελευθερία και τα δικαιώματα ενός παιδιού με το τι κρίνω εγώ ως ενήλικας ότι είναι το καλύτερο και πιο υπεύθυνο για το ίδιο το παιδί. Ως επιλογή.\nΕπιλογή ή ρόλος;\nΚοίτα, ένα παιδί δεν ξέρει ούτε μπορεί να διαχειριστεί το ότι πρέπει να φάει φρούτα και λαχανικά για να προσλάβει βιταμίνες, ιχνοστοιχεία, μέταλλα κλπ.. Αυτός είναι ο ρόλος του ενήλικα. Άρα το εύκολο είναι, το να πούμε ότι απλώς δεν τρώει!\nΤι εννοείς «εύκολο»; Χρησιμοποιούν πράγματι οι γονείς σήμερα «δικαιολογίες» που εξηγούν π.χ. το γιατί είναι απόντες ή πιο ελαστικοί βάσει των επιθυμιών των παιδιών τους;\nΝαι, σου λέει ο γονιός «μα δε θέλει!».\nΣηκώνει τους ώμους ο γονιός;! «Παραδίδεται»;\nΔεν αναλαμβάνουν όλοι οι γονείς τον ρόλο τους ως γονείς.\nΜε τον φόβο ότι…;\nΦοβούνται! Χτες ήμουν σε μια κοινωνική συνάντηση και ένας μπαμπάς -ο οποίος μάλιστα είναι και γιατρός- έλεγε ότι το 15 μηνών παιδί τους είναι «ένας εφιάλτης μέχρι να μπει στο κάθισμα του αυτοκινήτου και να βάλει ζώνη!». Θέτοντας σε κίνδυνο και τον οδηγό και τον εαυτό του, συμπληρώνω εγώ. Εκεί, ποιος είναι ο ενήλικας; Ποιος είναι ο καπετάνιος σε αυτό το καράβι;\nΝαι, αλλά γιατί συμβαίνει αυτό όμως;\nΝομίζω ότι πολλοί άνθρωποι δεν είναι πρώτα από όλα έτοιμοι να γίνουν γονείς!\nΜα τι φοβούνται οι γονείς; Μην «χάσουν» τα παιδιά τους; Μην χαλάσει η σχέση τους; Μην τα αποξενώσουν; Μην τους γυρίσουν τη πλάτη, ως αντίδραση ή «εξέγερση»;\nΤι θα πει «γονιός» εδώ;\nΌτι αναλαμβάνω την ευθύνη πέραν του εαυτού μου! Πέρα και έξω από τον εαυτό μου.\nΤο σχολείο δεν μπορεί να μπει μέσα στους κανόνες λειτουργίας ενός σπιτιού!\nΑυτό για μένα σημαίνει ετοιμότητα και ωριμότητα να αναλάβουμε ευθύνη αλλά και να Είμαστε η Ευθύνη!\nΜα γι’αυτό ζητάμε μετά τα ρέστα από το σχολείο! Σοκαριστικό δεν είναι; Αναμένουμε ότι το σχολείο, πρώτο, θα φτιάξει την κοινωνική υπόσταση του ατόμου, του παιδιού. Που ναι μεν συμβάλλει, αλλά το σχολείο δεν μπορεί να μπει μέσα στους κανόνες λειτουργίας ενός σπιτιού!\nΕπίσης, το σχολείο ως υπόσταση είναι Ένα, ενώ η οικογένεια είναι Πολλοί\nΝαι, ναι, ναι. Και ο καθένας με ξεχωριστό και διαφορετικό κώδικα και αρχές, μέσα στο σπίτι του. Στο σπίτι το δικό μου μπορεί να λέμε ότι δεν μας ενδιαφέρει να χρησιμοποιούμε τον πληθυντικό. Αν ζήσουμε απομονωμένοι, μπορούμε να το τηρήσουμε. Από τη στιγμή, όμως, που επιλέγουμε να ζούμε μέσα σε μια κοινωνία, η οποία έχει κάποιες βασικούς νόμους, αλλά και άτυπες αρχές, πρέπει να σεβαστούμε το κοινωνικό σύνολο εν γένει.\nΑπό την άλλη, πώς γίνεται το Σχολείο, ως θεσμός αλλά και εφαρμογή, να «ταιριάζει» σε όλους;\nΤο Σχολείο οφείλει -και αυτό κάνει- να σέβεται τους πάντες και τη διαφορετικότητα. Και τώρα πηγαίνει η κουβέντα στην τόσο επίκαιρη μαντήλα. Λοιπόν, τα τόσα χρόνια εξάσκησης του επαγγέλματός μου -και ίσως λόγω του μπαμπά και της μαμάς μου- με οδήγησαν στο να έχω αναπτύξει αυτό που λείπει τη σήμερον ημέρα -και για αυτό έχουμε τα προβλήματα που έχουμε-: την Ενσυναίσθηση. Δηλαδή το να μπορώ να μπω στα παπούτσια του άλλου, χωρίς ο άλλος να μου λέει κάθε φορά τι συμβαίνει.\nΔεν σε παρασέρνει η Ενσυναίσθηση;\n«Χαλιέμαι» αρκετές φορές. Και ίσως έχει «κόστος» στους δικούς μου ανθρώπους παραπάνω. Γιατί, στο όνομα του να βοηθήσω και να αλλάξω πράγματα τα οποία η ηθική μου και το σύστημα των «πρέπει» μου δεν μου επιτρέπουν να τα αφήσω ως έχουν, όλο αυτό τρώει χρόνο, ενέργεια και συναισθήματα από τους δικούς μου.\nΈχεις τσακωθεί με γονείς σαν κι αυτούς που περιέγραψες πριν;\nΟυυυ… ναι! Από το 2002 ήμουν για 14 χρόνια ιδιώτης. Δηλαδή είχα την πολυτέλεια να ανοίγω την πόρτα στο γραφείο και να λέω ότι όποιος έρχεται εδώ, ακολουθεί τους δικούς μου κανόνες. Αυτό δεν μπορώ να το πω στο σχολείο. Δεν μου επιτρέπεται.\nΟ ρόλος μου ως Θεραπευτής είναι να δω πέρα από τον δικό μου κώδικα και τα δικά μου στεγανά, χωρίς να κρίνω!\nΠοιος είναι ο ρόλος σου λοιπόν; Ηθικά, δεοντολογικά μιλώντας.\nΠάμε λοιπόν πρακτικά στο τι κάνεις, καθημερινά, σε σχολειά πλέον και όχι ως ιδιώτης επαγγελματίας. Εργοδότης σου είναι το Υπουργείο…\nΝαι, το Υπουργείο Παιδείας. Παιδιά που έχουν εγκριθεί από την Επαρχιακή Επιτροπή για να λαμβάνουν λογοθεραπεία, την λαμβάνουν από εμένα στο σχολείο, κατά τη διάρκεια του σχολικού προγράμματος.\nΕίσαι μέσα στην τάξη δηλαδή, παράλληλα με το μάθημα;\nΌχι, έχω δωματιάκι -ως επί το πλείστον, γιατί μπορεί να είναι η αποθήκη ή ο χώρος κάτω από τη σκάλα…\nΠέρσι από τα 20 παιδιά που είχα, είδα μόνο γονείς από τα 8 από αυτά, όλη τη χρονιά…\nΚαι οι γονείς ενημερώνονται για την πρόοδο των παιδιών τους;\nΣτον ιδιωτικό τομέα ο γονιός φέρνει και παίρνει το παιδί, οπότε έχει επαφή μαζί μου. Στον δημόσιο είναι… Δηλαδή πέρσι από τα 20 παιδιά που είχα, είδα μόνο γονείς από τα 8 από αυτά, όλη τη χρονιά… Μπορώ να μπω στα παπούτσια των γονιών. Και να νιώσω και το άγχος τους και την αγωνία τους και την απογοήτευσή τους και τον πόνο τους και τον θυμό τους. Δεν το παίρνω προσωπικά.\nΓιατί όμως έτσι; Θα περίμενα μεγαλύτερο ποσοστό να σε «ενοχλεί»…\nΕπειδή είναι κατά τη διάρκεια των ωρών εργασίας τους… πρωινά. Το ωράριό μου είναι μέχρι τις 13:05. Βέβαια, επειδή δεν είμαι κλασική δημόσιος υπάλληλος, το τηλέφωνό μου είναι από την πρώτη μέρα μες στα τετράδια επικοινωνίας. Και μπορούν να με βρουν.\nΆρα τι πρακτικά κάνεις μαζί με το εκάστοτε παιδί που έχεις αναλάβει;\nΕξαρτάται το τι αντιμετωπίζει το παιδί. Ας πούμε πέρσι, σε δύο περιστατικά ήμουν μέσα στην τάξη. Δίπλα στο παιδί.\nΟ ρόλος μου έχει να κάνει με το τι πρέπει να έχει το «σύστημα» των παιδιών έτοιμο, για να μπορέσουν να παρακολουθήσουν μέσα σε μια τάξη!\nΚαι διαβάζατε μαζί, το βοηθούσες εν ώρα μαθήματος;\nΌχι, δεν είναι αυτός ο ρόλος μου. Μπορεί να δουλέψουμε πάνω στις κοινωνικές του δεξιότητες. Δεν είναι δικό μου το μαθησιακό κομμάτι, το να μάθει γραφή, ανάγνωση, Αριθμητικά ή Ελληνικά το παιδί. Ο ρόλος μου έχει να κάνει με το τι πρέπει να έχει το «σύστημα» των παιδιών έτοιμο, για να μπορέσουν να παρακολουθήσουν μέσα σε μια τάξη!\nΌπως; Τι στοιχεία «προπαρασκευής» είναι αυτά που αναπτύσσεις;\nΗ συγκέντρωση, η προσοχή, η μνήμη, η επεξεργασία της γλώσσας… Αυτό που ακούω, δηλαδή, να μπορώ να το αναλύσω, να το κατανοήσω, να το εμπεδώσω, να το αποθηκεύσω, για να μπορώ μετά να έρθω και να το χρησιμοποιήσω.\nΗ δυσκολία της εποχής μας έχει να κάνει, πρώτα από όλα, με αισθητηριακά προβλήματα των παιδιών\nΠοια είναι εκείνα τα χαρακτηριστικά που μπορεί να λείπουν από ένα παιδί;\nΠολλά… Η δυσκολία της εποχής μας έχει να κάνει, πρώτα από όλα, με αισθητηριακά προβλήματα των παιδιών. Τι σημαίνει αυτό…\nΗ οθόνη που θα «απασχολήσει» τα παιδιά τα οδηγεί σε έλλειψη φαντασίας, σε έλλειψη μνήμης!\nΌχι. Τα σημερινά παιδιά δεν έχουν την επαφή που είχαμε εμείς (ως παιδιά) με πράγματα κι εμπειρίες. Οι γονείς φοβούνται να είναι γονείς. Αποτέλεσμα; Με μεγάλη ευκολία επαναπαύονται σε μια οθόνη που θα «απασχολήσει» τα παιδιά, η οποία τα οδηγεί στην έλλειψη φαντασίας! Στην έλλειψη μνήμης! Τα σημερινά παιδιά δεν έχουν σωματικές εμπειρίες. Το να πέσω, να χτυπήσω σημαίνει ότι πρώτα από όλα προσδιορίζω τον εαυτό μου σε σχέση με το περιβάλλον. Τη δύναμη με την οποία θα πέσω. Την αντίδρασή μου, γιατί αυτή η πράξη προϋποθέτει έναν προγραμματισμό. Όταν θα πέσω την πρώτη φορά, δεν ξέρω πόση δύναμη πρέπει να βάλω στα χέρια μου. Τη δεύτερη φορά, ξέρω και πώς να προστατεύσω τον εαυτό μου στο πέσιμο…\nΣτο πώς να πέσω, ακόμα-ακόμα\nΜπράβο. Την τρίτη φορά ξέρω τη δύναμη που θα βάλω, για να σηκωθώ. Τα παιδιά του σήμερα δεν έχουν τέτοια εμπειρία.\nΠοιος θα το ‘λεγε ότι το να είσαι μπροστά σε μια οθόνη, σε αυτές τις παιδικές ηλικίες, σου αφαιρούν εμπειρίες που θεωρούμε, νομίζω, εγγεγραμμένες στο dna μας, στον «προγραμματισμό» μας. Όπως είναι η Γλώσσα. Δεν αρκεί όμως, όπως φαίνεται. Χρειάζεται η σύνδεση και η «εξάσκηση».\nΕίμαστε μεν προγραμματισμένοι -σαν συστήματα- να κάνουμε πράγματα, τα οποία όμως αν δεν εξασκήσουμε, αν δεν έχουμε εμπειρία δεν καλλιεργούνται, δεν ενεργοποιούνται! Για παράδειγμα, το ποδήλατο είναι μια διαδικασία την οποία είμαστε προγραμματισμένοι να μπορούμε να την κάνουμε. Αλλά αν δεν έρθεις σε επαφή με ποδήλατο, υπάρχει ποτέ περίπτωση -όσο χρόνων και να είσαι- να…; H νευροπλαστικότητα είναι τέτοια, που δεν σταματά. Άρα σε οποιαδήποτε ηλικία επιχειρήσεις να κάνεις ποδήλατο, θα μάθεις ποδήλατο. Αλλά αν δεν ανέβεις ποτέ σου σε ποδήλατο, δεν πρόκειται να το μάθεις.\nΝα ρωτήσω το αντίστροφο: Η οθόνη, η άμεση επαφή με τη γνώση, η ερευνητική σκέψη, η συγκέντρωση και το «κυνήγι» του μυαλού στο κατασκευασμένο αισθητηριακό προϊόν (διέγερσης), δεν σου προσφέρουν στον αντίποδα άλλα εφόδια, ικανότητες;\nΌχι. Για μένα, η επαφή με τη γνώση, ειλικρινά μέχρι την ηλικία που συνειδητά θα ψάξουν τα παιδιά να ανακαλύψουν πράγματα, δεν υφίσταται. Είναι καθαρά παιχνίδι, έως τότε.\nΥπάρχει κάποια ηλικία, ένα κατώτερο όριο ας το πούμε, μέχρι την οποία το παιδί πρέπει να μάθει και να ενεργοποιήσει εμπειρίες, αλλιώς μετά είναι αργά;\nΚοίτα, οι δικοί μου μετά την ηλικία των 9 πήραν το παλιό μου κινητό με απλή πρόσβαση στο διαδίκτυο και αναζήτηση (στην google). Και δεν έχουν κάθε μέρα, όλη μέρα, πρόσβαση σε αυτό. Είναι συνειδητή επιλογή. Ούτε υπολογιστή έχουν, ούτε tablet.\nΜετά να μου πεις για το bullying που υφίστανται τα παιδιά σου στο σχολείο! Μη μου πεις ότι δεν αποτελούν εξαίρεση…\nΠηγαίνουν στο σχολείο χωρίς! Απαγορεύεται πρώτα από όλα το κινητό.\nΆρα είσαι υπέρ της απαγόρευσης!\nΦυσικά και είμαι υπέρ της απαγόρευσης. Αρκεί να σου πω ότι πέρσι, ήρθε σχεδόν ένα ολόκληρο σχολείο στο ΤΑΕ [σ.σ. Τμήμα Ανιχνεύσεως Εγκλημάτων] της Λευκωσίας για να πάρουν καταθέσεις από τους μαθητές για διακίνηση πορνογραφικού υλικού μέσω τηλεφώνου!\nΜέχρι και την ηλικία του Γυμνασίου είναι τόσα τα ερεθίσματα και τόσες οι εμπειρίες που χάνονται πίσω από την οθόνη, που δεν θα τις αναπληρώσουν ποτέ στην ενήλικη ζωή τους τα άτομα!\nΔιακίνηση παιδικής πορνογραφίας στο σχολείο;!\nΝαι! Συμμαθητής πήρε φωτογραφία συμμαθήτριες και τη διοχέτευσε σε όλο το σχολείο. Κι από εκεί, έφυγε και εκτός σχολείου. Για να επανέλθω στο θέμα των ηλικιών, μέχρι και την ηλικία του Γυμνασίου είναι τόσα τα ερεθίσματα και τόσες οι εμπειρίες που χάνονται πίσω από την οθόνη, που δεν θα τις αναπληρώσουν ποτέ στην ενήλικη ζωή τους τα άτομα!\nΩραία, μέχρι ποια ηλικία είναι κρίσιμη αυτή η επαφή και τριβή με την αλήθεια; Η επαφή με τη φύση, με το έξω, η ρεαλιστική διάδραση.\nΕιδικά μέχρι την κατάκτηση των αναπτυξιακών δεξιοτήτων (το να μάθω να περπατώ, να ανεβαίνω, να κατεβαίνω, να τρέχω, να πηδώ, να κάνω ποδήλατο, να σκαρφαλώνω) που αυτό δεν είναι μόνο νευρολογική και μυική ωρίμανση, αλλά έχει να κάνει και με τον συντονισμό. Δεν μπορώ στα 6 μου ξαφνικά να κρατήσω μολύβι. Αυτή η κίνηση για να μπορέσει να γίνει, προϋποθέτει μια σειρά από δραστηριότητες που πρέπει να κατακτηθούν πριν τα 6. Για να μπορέσω να συντονίσω χέρι-μάτι.\nΑυτό που αντιλαμβάνομαι ότι συμβαίνει σήμερα, είναι ότι τα παιδιά γίνονται λιγάκι ρομπότ. Και ό,τι ερέθισμα λαμβάνουν μέσα από την οθόνη, εν πολλοίς, είναι κονσερβοποιημένη ψυχαγωγία την οποία κάποια εταιρεία σχεδίασε. Μαζί και την αντίδραση/διάδραση πάνω σε «κανόνες» χρήσης!\nΚαι όλα τα παιδιά θα παίξουν το ίδιο παιχνίδι, με τον ίδιο τρόπο, κλικάροντας στο ίδιο σημείο και λαμβάνοντας την ίδια συσχέτιση κι «απάντηση»\nΚαι η δημιουργικότητα ποια είναι; Μου έκανε φέτος εντύπωση, όταν τους πήρα για 10 μέρες πάνω στις Πλάτρες. Για 10 ημέρες τα παιδιά δεν είδαν τηλεόραση. Από τις 10:00 έως τις 11:00 διάβαζαν τα βιβλία τους και μετά είτε πήγαιναν στην πισίνα είτε έπαιζαν μέσα στον χώρο, μες στη φύση. Μακριά από τις δραστηριότητες με τις οποίες τα ίδια έχουν γεμίσει τη μέρα τους.\nΩραία, αυτή είναι μια άλλη πραγματικότητα. Παιδιά, που έχουν «μπουκώσει» την καθημερινότητά τους με εξωσχολικές δραστηριότητες: καράτε, χορός…\nΔεν ξέρω, δυστυχώς δεν έχουμε Παιδεία, Εκπαιδευτικό Σύστημα…\nΤι από τα δύο; Παιδεία ή Εκπαίδευση;\nΕίναι δύο διαφορετικά πράγματα η Παιδεία από την Εκπαίδευση, ναι. Το Εκπαιδευτικό Σύστημα είναι τέτοιο και με τέτοιο τρόπο δομημένο, που στον δημόσιο τομέα δεν επιτρέπει την κάλυψη των δευτερευόντων εφοδίων. Του «Νους υγιής εν σώματι υγιή». Άρα επαφίεται σε σένα, το τι θα κάνεις το απόγευμα.\nΣτα ιδιωτικά έχει δραστηριότητες, ναι, αλλά δεν μπορούν όλοι να υποστηρίξουν το ιδιωτικό σχολείο.\nΤα παιδιά σου πηγαίνουν σε δημόσιο σχολείο;\nΝαι. Και δεν το μετανιώνω. Το μαθησιακό επίπεδο είναι καλό και δεδομένων των μέσων (υλικοτεχνική υποδομή, προγράμματα κλπ.), γίνεται ουσιαστική δουλειά.\nΗ Παιδεία τι είναι για σένα; Θεωρείς ότι λαμβάνεται από το σχολείο;\nΠαιδεία για μένα είναι αυτό που θέλω να δημιουργήσω. Και φυσικά και τη λαμβάνεις από το σχολείο.\nΗ αποδοχή του διορισμού μου, είναι λιγάκι σα να πολεμάω εκ των έσω να διορθώσω τα πράγματα\nΓιατί, έχοντας (πλέον) 4 παιδιά, επέλεξες τον δημόσιο τομέα; Θέλω να πω, ο ιδιωτικός πληρώνει σαφώς καλύτερα.\nΟ ιδιωτικός τομέας πληρώνει αδιαμφισβήτητα καλύτερα από τον δημόσιο τομέα, αλλά εγώ 13:05 θεωρητικά σχολάω. Επίσης, από τις 14:00 και μετά, εκτελώ χρέη «ταξιτζή» με τη φαμίλια… Πάντως, αν θέλεις, η αποδοχή του διορισμού μου, είναι λιγάκι σα να πολεμάω εκ των έσω να διορθώσω τα πράγματα. Και εδώ έρχεται η ωριμότητα σε αντίθεση με τον επαναστατικό χαρακτήρα της νιότης μου. Όταν ήρθε ο διορισμός, ο άντρας μου είπε ότι θα ψάχνουμε κάθε πρωί κάτω από το αυτοκίνητο για εκρηκτικό μηχανισμό…\nΓιατί ξέρει ότι… δεν σκάω! Ξέρει ότι αν δω κάτι που είναι παράτυπο, δεν θα ακολουθήσω την κυπριακή πεπατημένη «κρύψε, για να περάσουμε». Δεν με ενδιαφέρει ποιος είναι απέναντί μου! Δεν με ενδιαφέρει ούτε το κύρος, ούτε η θέση, ούτε η δύναμη που μπορεί να έχει ο άλλος. Αν κάτι δεν είναι ηθικά και νομικά σωστό, δεν θα το κλείσω το στόμα μου!\nΔεν ξέρω. Δεν παλεύω με τους ανεμόμυλους… Έχω συγκεκριμένους στόχους.\nΑν δω κάτι που είναι παράτυπο, δεν θα ακολουθήσω την κυπριακή πεπατημένη «κρύψε για να περάσουμε». Δεν με ενδιαφέρει ποιος είναι απέναντί μου!\nΜάλλον ο Ρομπέν των Δασών μου ταιριάζει περισσότερο! Προστάτης των Αδυνάτων. Αυτό που δεν αντέχω με τίποτα και μπορεί να κλαίω, είναι να καταστρέφονται παιδικές ζωές. Με οποιονδήποτε τρόπο. Σήμερα αυτοκτόνησε ένας 14χρονος… Γατί αρνήθηκε ο μπαμπάς του να τον στείλει Λύκειο. Γιατί από τα 9 του χρόνια τον ξύπναγε στις 05:00 να πηγαίνει στη φάρμα, να ταΐζει και να καθαρίζει τα ζώα, να πηγαίνει σχολείο στις 07:30 και -τελειώνοντας το σχολείο- να επιστρέφει στη φάρμα. Και είναι ένας ολόκληρος μηχανισμός, τον οποίο αν δεν τον ξέρεις λες «ο μαλ… ο μπαμπάς». Που είναι! Αλλά δεν λειτουργούν ούτε οι κοινωνικές υπηρεσίες σωστά, ούτε το κράτος. Ισχύει το «κρύψε, για να περάσουμε». Θρηνούμε θύματα σε αυτό τον βωμό…\nΑυτό απεικονίζει, λες, λίγο και την τοπική κοινωνία;\nΝαι. Κοίτα, ως «Καλαμαρού», κοινωνιολογικά βλέποντας αυτό τον λαό, μπορεί να μιλάμε Ελληνικά, αλλά τους λείπει το επαναστατικό. Είναι πολύ υποτελείς σε όλα, σε όλες τους τις σχέσεις. Δουλεύουν μεν σαν τα σκυλιά. Αλλά νομίζω με λάθος στόχο. Έχουν τον αρχοντοχωριατισμό τον δικό μας. Αν εσύ φοράς το τάδε πράγμα, θα πάω να το αποκτήσω κι εγώ. Ασχέτως αν δεν μπορώ να το υποστηρίξω είτε οικονομικά είτε σαν στιλ. Και θα το κάνω μόστρα. Ένα από τα πράγματα που ευχαριστήθηκα πέρσι στο μεταπτυχιακό, είναι η επαφή με τη γνώση, για τον πατερούλη της προβληματίζουσας Παιδαγωγικής έναντι της ταμιευτικής Παιδαγωγικής. Αυτό, το οποίο λειτουργεί σήμερα στα σχολεία και στα εκπαιδευτικά συστήματα, είναι η ταμιευτική, η τραπεζική Παιδαγωγική. Που τι σημαίνει; Ότι εγώ, ο εκπαιδευτικός -γιατί έτσι ορίζει το κοινωνικο-οικονομικο-πολιτικό σύστημα, εντός κι εκτός χώρας- θα δημιουργήσω πιόνια. Αυτό θέλουμε.\nΤο σημερινό κοινωνικο-οικονομικο-πολιτικό σύστημα θέλει εργάτες χωρίς κριτική σκέψη\nΕννοείς ότι οι κοινωνίες σήμερα, οι κεφαλές τους, επιθυμούν να δημιουργούν ανθρώπους δέσμιους…\nΔέσμιους, χωρίς κριτική σκέψη, εργάτες… Εργάτες με κοστούμια μεν, αλλά εργάτες δε. Οι οποίοι δεν θα αμφισβητήσουν ποτέ τίποτα! Έναντι της προβληματίζουσας Παιδαγωγικής του Φρέιρε [σ.σ. Πάουλο Φρέιρε, Βραζιλιάνος εκπαιδευτικός και φιλόσοφος, κορυφαίος υποστηρικτής της Κριτικής Παιδαγωγικής/«Η Παιδαγωγική των Καταπιεσμένων»], που είπε ότι τα πάντα και όλοι αμφισβητούνται! Ο δάσκαλος δεν είναι αυθεντία. Κι αυτό θα πρέπει να το βιώνει και ο ίδιος. Δεν είμαι αυθεντία, σφάλλω, μαθαίνω μέσα από τη διαδικασία της Εκπαίδευσης.\nΚαι μαθαίνω και μέσα από τα παιδιά!\nΦυσικά. Τίποτα δεν είναι στεγανό, έτοιμο, προαποφασισμένο. Και η γνώση κατακτάται μέσα από την εμπειρία.\nΓια να το μεταφέρω αυτό στα παιδιά και την κηδεμονία, είθισται οι γονείς στο πρώτο τους παιδί να είναι πολύ αυστηροί, να καθρεφτίζουν δικές τους ανασφάλειες κι ανάγκες ή επιθυμίες… Και μετά στο δεύτερο, τα πράγματα να χαλαρώνουν ή να διορθώνονται λάθη.\nΝαι, στο πρώτο συνήθως οι γονείς είναι πράγματι πολύ αυστηροί.\nΕίμαι ειλικρινής μάνα\nΈχεις 4 παιδιά! Είσαι καλή μάνα;\nΕίμαι ειλικρινής μάνα. Επειδή έχω φάει πολύ χρόνο με το μεταπτυχιακό, με τις εκπαιδεύσεις μου, με τα σεμινάρια, σε μια κρίση ειλικρίνειας τους είπα: «Είμαι η χειρότερη μάνα που υπάρχει στον πλανήτη! Γιατί δεν περνάμε πολύ χρόνο μαζί, δεν κάνουμε πολλά πράγματα μαζί». Εννοώ πέρα από τα καθημερινά μας. Και μου απάντησαν και τα τέσσερα: «Όχι, θεωρούμε ότι είσαι η καλύτερη μαμά του κόσμου». «Ναι, αλλά το Σαββατοκύριακο δεν θα πάμε βόλτα, γιατί θα καθίσω να διαβάσω.». Και με ρώτησαν «Τι διαβάζεις;»… Για ένα πράγμα που νιώθω περήφανη και πολύ καλή μάνα είναι ότι έχουν μάθει να εκτιμούν ότι δεν είναι όλα τα παιδιά όπως εκείνα και σωματικά και νοητικά και ψυχικά. Και οικονομικά. Και εδώ «κολλάει» πάλι ο Φρέιρε που είπε για την πραγματικότητα ότι «Δεν μπορούμε να είμαστε αυστηροί με τους άλλους, για δεν μοιραζόμαστε την ίδια πραγματικότητα». Αυτό το οποίο φαντάζει να είναι το νορμάλ…\n…για σένα, απέχει έτη φωτός για εμένα. Η μαντήλα απέχει έτη φωτός από τη δική μου πραγματικότητα. Οπότε δεν μπορώ να σε κρίνω. Κι έχει να κάνει και με την Φεμινιστική Παιδαγωγική που ουδεμία σχέση έχει με τον φεμινισμό. Αν δεν μπορέσω να φορέσω τα παπούτσια σου, να ξέρω τι έχεις περάσει εσύ για να φτάσεις στο σημείο να αντιδράσεις με τον τρόπο με τον οποίο αντέδρασες, δεν έχω δικαίωμα να σε κρίνω!\nΓια μένα αυτή είναι από τις μεγαλύτερες νίκες που μπορεί να πετύχει κάποιος, σε ατομικό επίπεδο αυτοβελτίωσης, αυτοδιεργασίας. Το να πολεμήσεις την ενδόμυχη «τάση» σου για κριτική των γύρω σου!\nΝαι. Θέλει πολλή εσωτερική διεργασία αυτό. Θέλει ωριμότητα και θέλει και γνώση. Εγώ νιώθω ότι αυτά τα 4 χρόνια που πραγματεύτηκα τα όσα πραγματεύτηκα στο μεταπτυχιακό, με έκαναν πιο σοφή. Αν συλλάβεις το μέγεθος της γνώσης που υπάρχει, που δεν θα καταφέρουμε ποτέ όσο και να διαβάσουμε να κατακτήσουμε, να αγγίξουμε, θα τρομάξεις. Το τι έχει γραφτεί, το τι έχει ερευνηθεί…\nΕπειδή είναι πολύ επίκαιρο το θέμα της Εκπαίδευσης στην Κύπρο, με τις διάφορες απαγορεύσεις που κυκλοφόρησαν με τη μορφή Εγκυκλίου, βλέπε «απαγορεύεται το σκουλαρίκι, το κοτσιδάκι, υποχρεωτική η φούστα στα κορίτσια κλπ,», θέλω να ρωτήσω: Ο εκπαιδευτικός στην Κύπρο με τον καθαρό μισθό των €1.700, με τις 42 μετ’αποδοχών μέρες αναρρωτικής που δικαιούται και τους 3 μήνες άδεια -έστω στα χαρτιά-, επιλέγει αυτό το επάγγελμα επειδή το αγαπά, επειδή όντως θέλει να μεταδώσει Γνώση, Σκέψη, Βούληση, Φαντασία, Κίνητρα κι Ελευθερία στα παιδιά;\nΠερίμενε, ναι. Αυτό είναι το επίσημο, αλλά υπάρχει και το κρυφό αναλυτικό Πρόγραμμα. Η διευθύντρια, δηλαδή, ήταν όλο το καλοκαίρι μέρα παρά μέρα στο σχολείο. Επίσημα δουλεύουμε 07:30 με 13:05. Πρακτικά δεν είναι έτσι.\nΔεκτόν. Η απορία μου είναι -και ως εκπαιδευτικός με ενδιαφέρει η άποψή σου-: Ένας νέος άνθρωπος που σπουδάζει μεν Εκπαιδευτικός, γνωρίζει δε ότι θα λάβει όλα τα παραπάνω που -στα χαρτιά έστω- μοιάζουν δελεαστικά και «εύκολα», πόσο ασφαλές είναι να υποθέσουμε ότι επιλέγει αυτό το επάγγελμα επειδή πράγματι επιθυμεί να λαξεύσει καλούς πολίτες; Να βάλει το λιθαράκι του σε αυτό το πλάσιμο; Να τους δώσει τα μέσα να ανακαλύψουν τι είναι σημαντικό για εκείνα;\nΟι δάσκαλοι γίνονται δάσκαλοι για τους σωστούς λόγους. Κοίτα, οι συνθήκες εργασίας είναι τόσο αντίξοες, που ειλικρινά το κάνεις επειδή το γουστάρεις πολύ. Δεν υπάρχει μισθός που να ανταποκρίνεται στην ψυχή, την ενέργεια, το δόσιμο που βάζεις μέσα στην τάξη. Δεν το κάνεις για τα λεφτά. Θες να έρθεις μια μέρα μαζί μου; Πρώτα από όλα, κτιριακά, τα σχολεία είναι ακατάλληλα από άποψη υποδομής. Υπολογιστές; Εκτυπωτές; Μελάνια; Αυτά τα πληρώνουμε μόνοι μας! Αν εγώ θέλω να κάνω σωστά τη δουλειά μου… η Υπηρεσία δεν παρέχει…\nΥπάρχουν δασκάλες οι οποίες επί καθημερινής βάσης, φτύνουν αίμα κάθε 45λεπτο που είναι στην τάξη. Έχουν να κάνουν με 25 διαφορετικές οικογένειες, με 25 διαφορετικές πραγματικότητες.\nΔηλαδή οι γονείς δεν μπορούν να βάλουν ένα X ποσό, καθένας, και να καλυφθεί αυτή η ανάγκη, να αναπληρωθεί η έλλειψη υποδομής; Προφανώς θα έπρεπε να καλύπτεται από την Αρμόδια Υπηρεσία.\nΆρα τότε δεν μιλάμε για Δημόσια αλλά για Ιδιωτική Παιδεία! Να σου πω ένα πρόσφατο περιστατικό: Έχει τουλάχιστον 5 χρόνια που λόγω κλίματος -εξαιτίας συντήρησης αλλά και κατασκευής- η θερμοκρασία μέσα στις τάξεις ξεπερνά τους 28 βαθμούς. Για μήνες. Κοίτα, υπάρχουν δασκάλες οι οποίες επί καθημερινής βάσης, φτύνουν αίμα κάθε 45λεπτο που είναι στην τάξη. Έχουν να κάνουν με 25 διαφορετικές οικογένειες, με 25 διαφορετικές πραγματικότητες. Εκεί πρέπει να εξομαλυνθούν πάρα πολλές αντιξοότητες για να μπορέσει να κυλήσει εύρυθμα ένα μάθημα.\nΤότε, γιατί το κάνεις, γιατί να το «υποστείς» όλο αυτό;\nΜπορεί να έχω την πιο στραβή μέρα που μπορεί να υπάρξει. Να είμαι στα πρόθυρα του να βάλω τα κλάματα. Ή να αρχίσω να ουρλιάζω. Κι έρχεται ένα πιτσιρίκι της Α’Δημοτικού και μου δίνει ένα ανορθόγραφο χαρτάκι με ορνιθοσκαλίσματα: «Σ’αγαπώ πολύ!». Ε, αυτό είναι.\nΘέλω να σε πάω πίσω στο κομμάτι με την υπερχρήση και υπερέκθεση των παιδιών στις διάφορες οθόνες (tablet, κινητό κλπ.). Προκύπτει έλλειψη ερεθισμάτων, όπως επίσης και ένα σημαντικά φτωχότερο λεξιλόγιο για να αποδώσει σκέψεις που γεννώνται από τα ερεθίσματα. Να το συνδέσω τώρα όλο αυτό με τη χρήση emoticons από τους νέους (τα εικονιδιάκια που υποκαθιστούν τις λέξεις); Με την επιλογή της αργκώ ή γενικευμένων όρων ή λέξεων-πασπαρτού; Με την απλοποίηση της ορθογραφίας; Σχετίζονται λες;\nΚοίτα, οι «Καλαμαράδες» έχουμε πολύ πλουσιότερο λεξιλόγιο σε σχέση με τους Κύπριους. Αυτό μπορεί να αδυνατώ να στο τεκμηριώσω, αλλά η λέξη «περίπτερο» για παράδειγμα από τα 6χρονα, 7χρονα, λείπει. «Πάμε στη Μάρω!», «Πάμε στο Οκτάγωνο». Εντάξει; Ένα αστείο που χρησιμοποιώ και στις παρουσιάσεις που κάνω είναι το «Που τούτου τούτο»…\nΣτην προκειμένη μπορεί να εννοούν το ποτήρι! Αλλά επειδή τους διαφεύγει η λέξη…\nΕίναι η λέξη-πασπαρτού όπως το «από αυτό», «από τέτοιο»… Εντάξει, και στην Ελλάδα τις έχουμε αυτές.\nΝαι, μπορεί να σημαίνει το οτιδήποτε.\nΣτην Κύπρο έχουν διάφορες λέξεις που χρησιμοποιούνται ποικιλοτρόπως: το ρήμα «πιάνω» για παράδειγμα. Που μπορεί να σημαίνει το «πληρώνομαι», το «τηλεφώνησα», το «παρέλαβα»…\nΈχουν περιορισμό στην έκφρασή τους.\nΑν μετρήσουμε την ανάγκη επικοινωνίας που έχουν τα παιδιά, ζώντας μέσα από τις οθόνες, αυτή είναι… Μηδέν!\nΔεκτό. Με πήγες αλλού. Αυτός ο περιορισμός στο λεξιλόγιο δεν σηματοδοτεί και περιορισμό στη σκέψη, στη γένεση σκέψης;\nΚοίτα, για να μπορέσω να κατακτήσω τον κώδικα, πρέπει να φτάσω να έχω ένα δυνητικό λεξιλόγιο μέσα μου της τάξης των 1.000 λέξεων (στην Τυπική Ανάπτυξη). Μέχρι τους πρώτους 12 μήνες, πρέπει να έχω ακούσει περίπου 500 λέξεις για να ξεκινήσω να χρησιμοποιώ τις πρώτες 5. Στα 2 μου χρόνια, πρέπει να ξεπερνώ τις 5.000 λέξεις για να ξεκινήσω να βάζω δυο λέξεις μαζί. Σκέψου τι όγκο καταγραφής προϋποθέτει η κατάκτηση του εκάστοτε κώδικα. Αν μετρήσουμε την ανάγκη επικοινωνίας που έχουν τα παιδιά, ζώντας μέσα από τις οθόνες, αυτή είναι… Μηδέν! Η γλώσσα είναι ζωντανός οργανισμός και μεταλλάσσεται από γενιά σε γενιά. Σε σχέση με τους γονείς μας, κι εμείς φαινόμασταν εξωγήινοι. (γέλια) Να σου πω χαρακτηριστικά, τα Μίκυ-Μάους τα δικά μας ήταν: Νιλς Χόλγκερσον, Μάγια η Μέλισσα, Κάντυ Κάντυ, Στρουμφάκια… ναι; Όταν ήμουν στη Νοσηλευτική, 19-20-21 ετών, ήμουν μέσα στο Παιδιατρικό Νοσοκομείο και μιλούσαν για τους Τρανσφόρμερς. Και κοιταζόμασταν ανίδεοι… (γέλια) Και για να μπορέσουμε να επικοινωνήσουμε με τα 6χρονα, 8χρονα εκείνης της εποχής, έπρεπε να δούμε Τρανσφόρμερς!\nΤα emoticons που είναι εικονιδιάκια τα οποία υποκαθιστούν όχι τόσο τον Λόγο όσο ολόκληρο το συναίσθημα, την αντίδραση ή την κατάσταση στην οποία είσαι τη δεδομένη στιγμή, πως σου φαίνονται;\nΕμένα δεν με ενοχλούν τόσο τα greeklish\nΜε ενοχλούν. Κοίτα: Για να μπορέσω να μάθω τη ρημάδα την Ορθογραφία…\nΤο πρόβλημα δεν είναι η Ορθογραφία, σου έχω χειρότερο: Άνθρωποι που γράφουν άτονα, γιατί δεν ξέρουν πού μπαίνει ο τόνος! (Αλλά και με αυτό δεν έχω θέμα, οπτικά)\nΕδώ θα μοιραστώ μια πληροφορία της φίλης μου της Όλγας, η οποία με μύησε σε ένα σύστημα εναλλακτικής επικοινωνίας, που αποτελεί γλώσσα για άτομα που δεν μπορούν να χρησιμοποιήσουν την ομιλούμενη γλώσσα. Υπάρχουν διάφορα εναλλακτικά συστήματα.\nΚάτι σαν τη Νοηματική;\nΕίναι σαν τη Νοηματική, αλλά για αυτούς που δεν μπορούν να χρησιμοποιήσουν τα χέρια τους. Είναι εικόνες. Αλλά έχει τη δομή και τη λειτουργίας μιας γλώσσας. Λέγεται PODD (Pragmatic Organization Dynamic Display). Ο μικρότερος γιος της Όλγας, ο Ανδρέας, έχει Σύνδρομο Angelman. Μέσα στην εκπαίδευση του PODD συνδέεται η θεωρία του Catch-22. Που λέει ότι δεν μπορώ να ξέρω εάν γνωρίζεις κάτι, παρά μόνο εάν στο παρουσιάσω και στο μάθω. Οπότε δεν μπορούμε να γνωρίζουμε εάν τα παιδιά μπορούν ή δεν μπορούν… αν δεν τα εκπαιδεύσουμε να το κάνουν. Και νομίζω ότι αυτό που συμβαίνει σήμερα, δεν είναι ότι δεν μπορούν να χρησιμοποιήσουν τη γλώσσα!\nΑυτό που συμβαίνει σήμερα δεν είναι ότι δεν μπορούν να χρησιμοποιήσουν τα παιδιά τη γλώσσα! Δεν τα έχουμε φέρει αντιμέτωπα με τη γλώσσα!\nΔεν τους έχουμε φέρει αντιμέτωπους με τη γλώσσα! Σκέψου μόνο ότι μας παίρνει 6 ολόκληρα χρόνια για να κατακτήσουμε πλήρως τον Κώδικα της Γλώσσας. Και μετά, απλώς βελτιώνουμε και μεγαλώνουμε το λεξιλόγιό μας. Αναλογίσου: 8 ώρες την ημέρα επί 6 χρόνια, για να κατακτήσω έναν κώδικα: Τη Γλώσσα μας! Πόση ώρα περνάνε τα σημερινά παιδιά, από την ώρα που γεννιούνται, με αυτό τον κώδικα;\nΠες μου την άποψή σου γύρω από τον Κανονισμό, τα παιδιά στο σχολείο να φοράνε «στολή» και να μην φέρουν σκουλαρίκι, αλογοουρά κλπ. (τα αγόρια), κοσμήματα (εξαιρείται το σταυρουδάκι…);\nΛοιπόν… ξέρεις ποιο είναι το θέμα; Και επιστρέφουμε στους γονείς…\nΣόρρυ, αλλά προσωπικά είμαι έξαλλη: Αντιδρούν οι μαμάδες στο… μίνι ό,τι έχει απομείνει… Στο έντονο βάψιμο… Ποιος αγόρασε στο κορίτσι αυτό το μίνι λοιπόν; Αυτά τα καλλυντικά;\nΠοιος την πήγε για αποτρίχωση στα 12; Άκου τώρα την Εγκύκλιο που ήρθε σε όλα τα σχολεία και «γελάγαμε» μεταξύ μας! Απαγορεύεται στον εκπαιδευτικό να δώσει εργασία για το σπίτι που να προϋποθέτει τη χρήση ηλεκτρονικού υπολογιστή. Γιατί αυτό δημιουργεί έναν διαχωρισμό μεταξύ των παιδιών που έχουν και σε εκείνα που δεν έχουν.\nΝόμιζα ότι τα είχαμε ξεπεράσει αυτά\nΔημοκρατικότατο, ε; Λοιπόν, σε αυτό που με ρώτησες, για τον Κανονισμό που απαγορεύει, όχι, δεν συμφωνώ. Αλλά αυτό προϋποθέτει ωριμότητα της ευρύτερης κοινωνίας. Ότι κάθε μανούλα… Έχει ξεφύγει το πράγμα. Έχεις πάει σε κατάστημα με παιδικά/νεανικά ρούχα; Ειδικά για τα κορίτσια, αυτά που πουλάνε… είναι απαράδεκτα. Το παιδί, το 15χρονο, φορώντας τα ρούχα που πουλάνε, δεν θα σεβαστεί το σώμα του και τον εαυτό του. Η γυναίκα δεν είναι κρέας, κρεμασμένο, προς πώληση.\nΟι γονείς φοβούνται τα παιδιά τους και τα παιδιά νιώθουν ότι αυτά ορίζουν!\nΌταν βλέπει τη μαμά του να το κάνει, δεν θα μιμηθεί, δεν σημαίνει ότι «είναι εντάξει»;;\nΝαι, δεν… Κοίτα, τα ράσα δεν κάνουν τον παπά. Έχω γνωρίσει δασκάλους, πολύ ελεύθερα πνεύματα. Και οι μαθητές «υποκλίνονται» και τους σέβονται. Ο σεβασμός δεν απορρέει από το dress code. Από το αν το αγόρι θα αφήσει μαλλί ή μούσι. Έχεις τη μαγκιά, ως εκπαιδευτικός, την νοητική, την πνευματική, να τους κάνεις να σταθούν σε όσα λες και όχι σε όσα δείχνεις; Για μένα, είναι εφιάλτης η στολή. Δεν την γουστάρω. Αλλά έχω τη νοημοσύνη, την ωριμότητα -όπως θες πες το- να μην πάρω τα «πορνοδιαστροφικά» ρούχα στα παιδιά μου και να τα στείλω μετά σχολείο… Αυτό δεν το έχουν όλοι οι γονείς. Και το Υπουργείο παίζει τον ρόλο του «αστυνομικού» και του «γονιού», στο πλαίσιο του σχολείου. Και το ζήτημα είναι ότι δεν περνά στον γονιό το μήνυμα! Οι γονείς φοβούνται τα παιδιά τους και τα παιδιά νιώθουν ότι αυτά ορίζουν! Καμιά φορά λέω αστειευόμενη στους γονείς: «Ο δικτάτορας στο σπίτι, πόσο χρόνων είναι;»… Αυτή είναι η πραγματικότητα των παιδιών και, ερχόμενα στο σχολείο, θα προσπαθήσουν να διαδραματίσουν τον ίδιο ρόλο…\nΆρα οι γονείς είναι ανεπαρκείς, απόντες;\nΕίναι! Η έλλειψη σεβασμού στον ενήλικα -όχι στον δάσκαλο συγκεκριμένα, στον ενήλικα γενικότερα- υπάρχει σε όλες τις εκφάνσεις της ανήλικης ζωής. Και σε αυτό δεν ευθύνεται το σχολείο! Το σχολείο δεν μπορεί να ελέγξει το περιβάλλον στο οποίο μεγαλώνω εγώ τα παιδιά μου… Δεν μπορείς να έρθεις εσύ, ως σχολείο, και να μου πεις τι θα κάνω σπίτι μου. Και συνυπολόγισε ότι εδώ έχουμε να κάνουμε με 25 διαφορετικές οικογένειες και κώδικες. Όταν το παιδί βρίζει στο σχολείο ή χτυπάει επειδή εσύ χτυπάς τη γυναίκα σου… Δεν θα ήθελα με τίποτα να γίνω διευθύντρια σχολείου… Με τίποτα. Έχεις 280 γονείς επί δύο. Ξέρεις τι είναι να λέει άλλο πράγμα ο μπαμπάς, άλλο η μαμά; Για εμάς, αυτή είναι η καθημερινότητά μας. Και στα €1.700, δεν πληρώνεται αυτό που βιώνεις. Πέρσι, μαθητής της ΣΤ’ Δημοτικού έβαλε τρικλοποδιά στη δασκάλα η οποία έσπασε τη μέση της… Ποιος θα την πληρώσει;;\nΔεν κατάλαβα. Δεν υπάρχει ασφάλεια για τους εκπαιδευτικούς;\nΌχι! Εσύ που δουλεύεις στον ιδιωτικό τομέα, ο Νόμος επιβάλλει στον εργοδότη σου να σου παρέχει ασφάλεια. Εγώ που είμαι στον δημόσιο τομέα, δεν του το επιβάλλει και δεν έχω. Ναι, τα €1.700 φαντάζουν καλές απολαβές…\nΑπό την εμπειρία σου, ως λογοπαθολόγος, βλέπεις κάποια περιστατικά που σχετίζονται με συγκεκριμένη πάθηση, να έχουν αυξηθεί;\nΝαι. Για παράδειγμα ο Αυτισμός, ενώ κάποτε λέγαμε ότι είναι 1 στα 1.000 παιδιά, σήμερα είναι 1 στα 50! Είναι νευρολογικό το θέμα. Αλλά τίθεται το ερώτημα: Η κότα έκανε το αβγό ή το αβγό την κότα;\nΠως θα ακονίσουν τα παιδιά σήμερα τη μνήμη τους για να αποθηκεύσουν γνώση, από τη στιγμή που όλα είναι εκεί έξω, έτοιμα;\nΠως να μιλήσω στα παιδιά μου για «γράμμα», «γραμματοκιβώτιο», «ταχυδρόμο»; Ο παππούς μου ήξερε όλα τα νούμερα της κοινότητας από μνήμης. Δεν τα είχε στη μνήμη του τηλεφώνου αποθηκευμένα… Πως θα ακονίσουν τα παιδιά σήμερα τη μνήμη τους για να αποθηκεύσουν γνώση, από τη στιγμή που όλα είναι εκεί έξω, έτοιμα;\nΠες μου γιατί σε εξιτάρει η Δυσφαγία ως διαταραχή κατάποσης…\nΓιατί με πωρώνει πάρα πολύ ό,τι έχει να κάνει με νοσοκομείο. Γιατί το πρώτο μου πτυχίο είναι στη Νοσηλευτική.\nΟνειρευόμουν πάντα να γίνω κάτι, με το οποίο θα μπορώ να βοηθάω τους ανθρώπους που έχουν ανάγκη.\nΌταν λοιπόν έδωσα 2 φορές Πανελλήνιες και δεν πέρασα, παραμονή της ημερομηνίας λήξης των αιτήσεων έπεσε στα χέρια μου ο διαγωνισμός για τη Σχολή της Νοσηλευτικής του «Αγία Σοφία». Και είπα, θα το κάνω! Ήμουν και σκράπας στο να αποστηθίζω… Τελείωσα τη Νοσηλευτική, με έπαινο μάλιστα, δούλεψα στην Ψυχιατρική Νοσηλευτική σε έναν Ξενώνα με άτομα της Λέρου, και μετά έπεσε η ιδέα από την παιδοψυχίατρο θεία μου για τη Λογοθεραπεία.\nΥπάρχει κάποια εκτόνωση στην οποία διοχετεύεις όλη την ένταση της ημέρας;\nΥπάρχει, υπάρχει, ναι. Επειδή δεν είχα τον χώρο, τον χρόνο και την ελευθερία να πενθήσω τον μπαμπά μου που «έφυγε» και ο τρόπος να το διαχειριστώ όλο αυτό είναι να μην αφήνω καθόλου ελεύθερο χρόνο στον εαυτό μου, πέρσι ένιωσα ότι θα «σπάσω». Και είπα ότι «εγώ τον Ιανουάριο θα ξεκινήσω γυμναστήριο». Τον Οκτώβρη, δε, ξεκίνησα μία φορά τη βδομάδα να κάνω κρητικούς χορούς. Μεγάλο απωθημένο. Ο Παγκύπριος Σύλλογος Κρητών κάνει λοιπόν μαθήματα κάθε Τρίτη και πηγαίνω! Οι ενδονεφρίνες που παράγονται κατά τη διάρκεια της άσκησης, με έκανε να επανακτώ τον αυτοέλεγχό μου. Ή ψυχανάλυση θα πήγαινα ή γυμναστική. (γέλια)\nΜαρίνα, σ’ευχαριστώ πάρα πολύ\nTAGS: f-Aces αισθητηριακά προβλήματα αμφισβήτηση αναπτυξιακές διαταραχές δυσφαγία Ειδική Εκπαίδευση ενσυναίσθηση επεξεργασία γλώσσας κοινωνικές δεξιότητες Κριτική Παιδαγωγική λογοθεραπεία Λογοθεραπευτής Λογοπαθολόγος Λογοπεδικός Μαρίνα Λάμπου Παιδαγωγική Πάουλο Φρέιρε ροζ δύναμη στήλη συνεντεύξεων συνέντευξη Φεμινιστική Παιδαγωγική Φοίβη Σιταρά


Βελόνες-Σύριγγες Ινσουλίνης-Σκαρφιστήρες | ΦΑΡΜΑΣΕΡΒ-ΛΙΛΛΥ ΑΕΒΕ\nΒΡΙΣΚΕΣΤΕ ΕΔΩ Αρχική › Φαρμακευτικές Λύσεις › PiC(Αναλώσιμα Διαβήτη)\nΔιαβάστε επίσης Διαβήτης\nH σειρά βελονών για πένες ινσουλίνης PiC Insupen είναι σχεδιασμένη και κατασκευασμένη στο Κόμο της Ιταλίας, από τον Όμιλο Pikdare, με όλες τις διεθνείς και ευρωπαϊκές τεχνικές, ποιοτικές πιστοποιήσεις και ελέγχους. Η τεχνολογία Extr3me μειώνει σημαντικά το μέγεθος της βελόνας και επομένως την αίσθηση διείσδυσης και δυσφορίας. Οι πιο αιχμηρές λοξοτομές της Insupen Extr3me βοηθούν τη βελόνα να διεισδύει ευκολότερα στο δέρμα με μικρότερη δύναμη, διασφαλίζοντας έτσι λιγότερο πόνο.\nΗ μικρότερη βελόνα για πένα PiC Insupen 33G με διάμετρο μόλις 0,20 χιλιοστά (όσο 2 ανθρώπινες τρίχες) και μήκος 4 χιλιοστά επιτρέπει μια αποτελεσματική και λιγότερο επώδυνη χορήγηση της ινσουλίνης. Οι μικρές διαστάσεις, καθώς και η τεχνολογία Λεπτού Τοιχώματος Υψηλής Ροής™ καθιστούν τη βελόνα Insupen 33G ιδανική επιλογή για την καθημερινή χορήγηση της ινσουλίνης.\nΗ σειρά PiC Diabetes Care ολοκληρώνει την φροντίδα ατόμων με σακχαρώδη διαβήτη παρέχοντας σειρά συριγγών ινσουλίνης καθώς και σκαρφιστήρες.\nΠερισσότερες Πληροφορίες PiC\nΟι σύριγγες ινσουλίνης Insumed έχουν μεγεθυντικό φακό που εφαρμόζεται στο σώμα της σύριγγας για να διευκολυνθεί η ανάγνωση της βαθμονομημένης κλίμακας μονάδων ινσουλίνης.\nΟι σκαρφιστήρες PRONTO Digitest είναι συμβατοί με τις πιο συνηθισμένες συσκευές τρυπήματος δακτύλου. Μάλιστα, κάθε κουτί περιλαμβάνει και απορροφητικά επιθέματα για μεγαλύτερη διευκόλυνση την στιγμή της μέτρησης των επιπέδων σακχάρου. Οι σκαρφιστήρες διατίθενται σε συσκευασίες των 25, των 50 και των 100 τεμαχίων.


Στην τελική ευθεία για γεώτρηση Exxon Mobil στην Κύπρο - slpress.gr\nΣτην τελική ευθεία για γεώτρηση Exxon Mobil στην Κύπρο\nΉδη, στη Λεμεσό βρίσκονται, εδώ και μία εβδομάδα, τέσσερα σκάφη, τα οποία θα προσφέρουν υποστηρικτικές υπηρεσίες. Όλα ανήκουν στο ίδιο όμιλο και εκπροσωπούνται από δύο κυπριακές εταιρείες, οι οποίες έχουν υπογράψει συμφωνία εξυπηρέτησης με τον αμερικανικό κολοσσό.\nΤα τέσσερα σκάφη θα πραγματοποιήσουν ασκήσεις σύνδεσης με την πλατφόρμα γεώτρησης, υπό τις θαλάσσιες συνθήκες που επικρατούν αυτή την εποχή. Σύμφωνα με πληροφορίες του ΡΙΚ, η πλατφόρμα αναμένεται στην περιοχή στις 15 Νοεμβρίου.\nΜέχρι στιγμής δεν είναι γνωστόν κατά πόσον ο προορισμός της θα είναι απευθείας το τεμάχιο “10” της κυπριακής ΑΟΖ ή εάν θα προσεγγίσει πρώτα το λιμάνι Λεμεσού. Η Εxxon Mobil, πάντως, είναι αποφασισμένη να τηρήσει τους σχεδιασμούς που έχει ανακοινώσει για διερευνητική γεώτρηση στο στόχο “ΔΕΛΦΙΝΟΣ”, έναν από τους τρεις, στο τεμάχιο “10”.\nΕτικέτες Exxon Mobil ΑΟΖ γεώτρηση Κύπρος


Χωρίς προστασία η μεγαλύτερη υγροτοπική περιοχή της χώρας | Η ΚΑΘΗΜΕΡΙΝΗ\n12 Ιουλίου, 2021 12.07.2021 • 16:05\nΑφύλακτη και χωρίς καμία φροντίδα ή επιστημονική παρακολούθηση είναι εδώ και μήνες μια τεράστια προστατευόμενη περιοχή στη Βόρεια Ελλάδα. Ο λόγος για την περιοχή των στενών και του δέλτα Νέστου, των λιμνών Βιστωνίδας και Ισμαρίδας και της προστατευόμενης περιοχής της Θάσου. Αιτία, η αδυναμία του υπουργείου Περιβάλλοντος να αναλάβει το ποσό που επιδικάστηκε σε εργαζομένους του φορέα διαχείρισης το 2013, επιλογή που έχει ως αποτέλεσμα το ποσό να τοκίζεται και να έχει τετραπλασιαστεί, να έχουν δεσμευθεί όλοι οι λογαριασμοί του φορέα, να έχει απενταχθεί από όλα τα ευρωπαϊκά προγράμματα και να μην μπορεί να ενταχθεί σε νέα και πλέον, από τον Ιούνιο, να μην μπορούν καν να πληρωθούν οι εργαζόμενοι και να καλυφθούν βασικοί λογαριασμοί, όπως τηλέφωνο – Ιντερνετ, ρεύμα κ.ο.κ.\n«Oταν ανέλαβα, η υπόθεση είχε ήδη κακοφορμίσει, καθώς είχαν δεσμευθεί όλοι οι ενεργοί λογαριασμοί του φορέα σε όλες τις τράπεζες, εκτός από την Τράπεζα της Ελλάδος. Ο λογαριασμός αυτός, μέσω του οποίου διενεργούνταν όλες οι συναλλαγές του φορέα, δεσμεύτηκε τον Ιούνιο του 2020. Αυτό είχε ως αποτέλεσμα να απενταχθεί ο φορέας από τα ευρωπαϊκά προγράμματα στα οποία είχε ενταχθεί – σε ένα από αυτά θα λάμβανε 160.000 ευρώ για την αγορά εξοπλισμού, κάτι που πλέον χάθηκε οριστικά. Επιπλέον, ο φορέας δεν μπορεί να ενταχθεί σε νέα ευρωπαϊκά προγράμματα».\nΓια να λυθεί «προσωρινά» το πρόβλημα, ο φορέας άνοιξε λογαριασμό σε μια μικρή τράπεζα (μη «συστημική»), ζητώντας από το υπουργείο να κατατίθεται εκεί η ετήσια επιχορήγηση για τα λειτουργικά έξοδά του. Ταυτόχρονα, η μισθοδοσία συνέχιζε να καταβάλλεται μέσω του «ενδιάμεσου» λογαριασμού της Τράπεζας της Ελλάδας. Ομως, τον Μάιο του 2021 όλοι οι ενδιάμεσοι λογαριασμοί στην Τράπεζα της Ελλάδος καταργήθηκαν. «Ως αποτέλεσμα, δεν μπορούμε να καταβάλλουμε πλέον ούτε τους μισθούς», εξηγεί ο κ. Γκαϊντατζής. «Επειτα από αυτό οι εργαζόμενοι προσέφυγαν στην Επιθεώρηση Εργασίας, η οποία με κάλεσε σε απολογία. Δεν μπορούμε να πληρώσουμε ούτε για το Ιντερνετ –τέθηκαν εκτός λειτουργίας οι τηλεμετρικοί σταθμοί στον Νέστο– ούτε μπορούμε να πληρώσουμε την ασφάλεια για τα οχήματα του φορέα, τους λογαριασμούς. Πρακτικά, δεν μπορούμε πια να λειτουργήσουμε».\nΠώς σκοπεύει το υπουργείο Περιβάλλοντος να επιλύσει το αδιέξοδο που έχει δημιουργηθεί; «Ολοι οι φορείς διαχείρισης βρίσκονται υπό οικονομικό και νομικό έλεγχο από ορκωτούς λογιστές, ώστε να διαπιστωθεί η θέση τους πριν από την ενσωμάτωσή τους στον ΟΦΥΠΕΚΑ», λέει στην «Κ» ο υφυπουργός Γιώργος Αμυράς. «Μετά το πέρας του ελέγχου, το ΥΠΕΝ θα προχωρήσει στην υπογραφή διαπιστωτικής πράξης που θα σηματοδοτεί τη νέα εποχή για τον τρόπο διαχείρισης των περιοχών Natura. Οσον αφορά τον φορέα διαχείρισης Νέστου – Βιστωνίδας – Ισμαρίδας – Θάσου, είμαστε από πάνω προκειμένου να επιλυθούν ζητήματα που δεν είχαν λυθεί για σειρά ετών».\nΔακτυλίδια αναγνώρισης σε λευκούς πελαργούς


Survivor – Ελευθερία Ελευθερίου: «Πέρασα δύσκολα, είναι γλυκόπικρη η εμπειρία που κρατάω»\nNewsIT Media Survivor – Ελευθερια Ελευθεριου: «Περασα δυσκολα, ειναι γλυκοπικρη η εμπειρια που κραταω»\n«Μετάνιωσα που δεν μίλησα για να υπερασπιστώ τον εαυτό μου», λέει η Ελευθερία Ελευθερίου.\nΣυνέντευξη στην Κατερίνα Θεοδωροπούλου και το ένθετο “Τύπος TV” του Ελεύθερου Τύπου της Κυριακής παραχώρησε η Ελευθερία Ελευθερίου και απάντησε για τα πράγματα που μετάνιωσε στο Survivor.\n«Βλέποντας την εξέλιξη του παιχνιδιού τώρα με τις στρατηγικές, μετάνιωσα που ψήφισα τον Τριαντάφυλλο όταν μου το ζήτησε και που ζήτησα από την παρέα μου να με ψηφίσει αν πίστευε ότι αγωνιστικά θα έπρεπε.\nΔεν λειτουργούσα με στρατηγική και ήταν αυτό που πιστεύω ότι μου στοίχισε κατά τη διάρκεια του παιχνιδιού. Αν έμπαινα ξανά στο παιχνίδι, θα μελετούσα πολύ καλά.\nΜετανιώνω, λοιπόν, που δεν σήκωνα κεφάλι να μιλήσω και να υπερασπιστώ τον εαυτό μου την ώρα που έπρεπε να το κάνω και άφηνα γεγονότα και πράγματα να πέφτουν κάτω για να αποφεύγω όσο γίνεται τις εντάσεις», είπε αρχικά η Ελευθερία Ελευθερίου.\nΗ Ελευθερία Ελευθερίου πρόσθεσε επίσης: «Αυτό που με ζόρισε ήταν καθαρά το ψυχολογικό κομμάτι. Οι δυσκολίες και οι κακουχίες ήταν ένα στοίχημα που είχα βάλει με τον εαυτό μου, ότι μπορώ να αντεπεξέλθω στην πείνα, την κούραση και στις όχι και τόσο καλές συνθήκες ύπνου.\nΌσον αφορά όμως την ψυχολογική πίεση, δεν ήμουν προετοιμασμένη. Πέρασα δύσκολα, αλλά είναι γλυκόπικρη η εμπειρία αυτή που κρατάω».


Η Μικρή Γοργόνα | woodenmuseum.gr\nΑυτό το έργο είναι εμπνευσμένο από το διάσημο παραμύθι του Χανς Κρίστιαν Άντερσεν «Η μικρή γοργόνα». Δεν πέρασε πολύς καιρός από τότε που το διάβασα και ήθελα να φτιάξω κάτι που να έχει σχέση με αυτό. Με άγγιξε πολύ η ιστορία του και ακόμη περισσότερο η αυτοθυσία της μικρής γοργόνας. Προτίμησε ή ίδια να θυσιαστεί, παρά να σκοτώσει αυτόν που είχε ερωτευτεί.\nΤο ξύλο είναι μονοκόμματο και το έφερα από το Αρκάδι. Το έβαλα μέσα με γερανοφόρο φορτηγό και το δούλεψα ‘επί τόπου’. Ο οδηγός του φορτηγού ονομάζεται Γιώργης Παραγιουδάκης και με έχει βοηθήσει πολλές φορές στην μεταφορά κορμών από τα χωράφια στο χωριό. Η κατασκευή του έργου ήταν δύσκολη γιατί το δούλεψα σχεδόν όλο γονατιστός.\nΤο παραμύθι αναφέρει πως μια γοργόνα που ζει στη θάλασσα σώζει έναν πρίγκιπα από βέβαιο πνιγμό. Τον βοηθάει να βγει στη στεριά, όμως η ίδια δεν μπορεί να βγει στη στεριά, γιατί έχει ουρά και όχι πόδια. Τον ερωτεύεται και θέλει να ζήσει μαζί του. Κατεβαίνει λοιπόν στον βυθό, επισκέπτεται μια μάγισσα για να τη βοηθήσει να αποκτήσει ανθρώπινα πόδια.\n«Μπορείς» της λέει η μάγισσα «να τα αποκτήσεις όμως θα χάσεις την φωνή σου και θα πονέσεις πολύ».\nΔεν νοιάζεται η μικρή γοργόνα. Έτσι και έγινε, χάνει την φωνή της αλλά με ανθρώπινα πόδια πια βγαίνει στη στεριά. Όμως ο πρίγκιπας δεν την αναγνωρίζει ως σωτήρα του. Νομίζει πως τον έσωσε μια άλλη κοπέλα και αποφασίζει να την παντρευτεί.\nΗ γοργόνα για να ξανακατέβει στον ωκεανό πρέπει να αποκτήσει ξανά την ουρά της, κι αυτό για να γίνει θα πρέπει να σκοτώσει τον πρίγκιπα αλλιώς, η ίδια θα μεταμορφωθεί σε αφρό της θάλασσας, με το πρώτο φως του ήλιου!\nΚαι το παραμύθι τελειώνει έτσι:\n«……πιο πολύ την πονούσε η πληγή στην καρδιά της. Ήξερε πως ήταν το τελευταίο βράδυ που έβλεπε εκείνον που για χάρη του εγκατέλειψε το σπίτι και την οικογένεια της, απαρνήθηκε τη γοητευτική φωνή της κι υπόμεινε μαρτυρικά ατελείωτα μαρτύρια. Ήταν η τελευταία νύχτα που ανάσανε τον ίδιο αέρα με τον πρίγκιπά της, η τελευταία νύχτα που έβλεπε τη βαθιά θάλασσα και το γαλάζιο ουρανό με τα άστρα του.\nΜια νύχτα αιώνια την περίμενε, χωρίς σκέψεις, χωρίς όνειρα, γιατί ούτε είχε ψυχή ούτε υπήρχε ελπίδα να αποκτήσει. Πάνω στο καράβι, περασμένα μεσάνυχτα, τα πανηγύρια κι οι χαρές δεν έλεγαν να σταματήσουν. Κι εκείνη γελούσε και χόρευε με τη σκέψη του θανάτου στην καρδιά της. Ο πρίγκιπας είχε αγκαλιά την όμορφη γυναίκα του και της χάιδευε τα μαύρα μαλλιά. Σε λίγο, πιασμένοι χέρι – χέρι, αποσύρθηκαν στην μεγαλόπρεπη σκηνή.\nΌλα τότε ησύχασαν, μόνο ο τιμονιέρης ήταν όρθιος στο πηδάλιο, κι η μικρή γοργόνα είχε ακουμπήσει τα λευκά της χέρια στην κουπαστή και κοίταζε προς την ανατολή. Ήξερε πως η πρώτη αχτίδα του ήλιου θα τη σκότωνε. Είδε τότε τις αδελφές της να ξεπροβάλουν από τη θάλασσα. Ήταν χλωμές όπως κι εκείνη και τα όμορφα μακριά μαλλιά τους δεν χόρευαν πια στον άνεμο. Ήταν κομμένα.\n«Τα δώσαμε στη μάγισσα για να σε προστατέψει και να μην πεθάνεις απόψε! Μας έδωσε και ένα μαχαίρι, να το! Βλέπεις πως είναι κοφτερό? Πριν ξημερώσει, πρέπει να το βυθίσεις στην καρδιά του πρίγκιπα κι όταν το ζεστό του αίμα πιτσιλίσει τα πόδια σου, αυτά θα κολλήσουν και θα ξαναγίνουνε ουρά ψαριού. Πάνω εκεί, θα ξαναγίνεις γοργόνα, θα έρθεις κάτω στο βυθό να μας ξαναβρείς και να ζήσεις τα τριακόσια χρόνια σου πριν μεταμορφωθείς σε άψυχο, αλμυρό αφρό. Μη κάθεσαι! Ένας από τους δυο σας πρέπει να πεθάνει πριν από το χάραμα! Βλέπεις αυτή την κόκκινη ανταύγεια στον ουρανό? Σε λίγα λεπτά, ο ήλιος θα έχει βγει κι εσύ θα πεθάνεις!»\nΎστερα βαριά στέναξαν με έναν τρόπο αλλόκοτο και χάθηκαν κάτω από τα κύματα.\nΗ μικρή γοργόνα τράβηξε την πορφυρένια κουρτίνα της βασιλικής σκηνής, είδε την όμορφη νυφούλα που κοιμόταν με το κεφάλι ακουμπισμένο στο στήθος του πρίγκιπα, γονάτισε μπροστά του, τον φίλησε στο ωραίο του μέτωπο, κοίταξε τον ουρανό, όπου οι ανταύγειες γίνονταν όλο και πιο ζωηρές, κοίταξε το κοφτερό μαχαίρι, και ξανά τον πρίγκιπα που λέγε μες στον ύπνο του τ όνομα της γυναίκας του, και τότε το μαχαίρι άρχισε να τρέμει στο χέρι της γοργόνας.\nΜονομιάς, το πέταξε μακριά στη θάλασσα και τα κύματα εκεί που έπεσε βάφτηκαν κόκκινα κι ήταν σα να έσταξε αίμα στο νερό. Η μικρή γοργόνα έριξε ένα μισοσβησμένο βλέμμα στον πρίγκιπα, βούτηξε στη θάλασσα κι ένιωσε το κορμί της να διαλύεται και να γίνεται αφρός» (Χανς Κρίστιαν Άντερσεν).


Στο κενό: Ηλιοθερμική Συμπαραγωγή Ηλεκτρισμού και Νερού\nNonis 27 Μαρτίου 2012 - 11:19 π.μ.\nσίουρα εν θετικό (αν γινεί...)\nαλλά πρέπει να αξιοποιηθεί ο ήλιος τζαι σε μονάδες εντός χώρας... εγεμώσαμεν 'ανεμόμυλους' (όπως τζίνους του Δον Κιχώτη) :ρ\nαπό ότι μου είπαν η μελέτη τζαι η κατασκευή για αιολική ενέργεια γίνεται πιο γλήορα που παρόμοιο έργο με ηλιακή ενέργεια, άρα ο επενδυτής θα πιάσει την επιδότηση/οικονομικό όφελος πιο νωρίς...\nγνωρίζεις παραπάνω επί του θέματος; γιατί καταντά απορίας άξιο με τόσο ήλιον...\nGeorgia 27 Μαρτίου 2012 - 12:17 μ.μ.\nΔεν γνωρίζω περισσότερα, πέραν από κάποιες κουβέντες του καφενέ που δεν κατάφερα να διασταυρώσω, έτσι προτιμώ να μην τις αναπαραγάγω.\nΓια να είμαι ειλικρινής το θέαμα των ανεμογεννητριών μου προκαλεί ανάμεικτα συναισθήματα. Έχουμε άραγε όσο άνεμο χρειάζεται για να παράγεται τουλάχιστο όσο ρεύμα χρειάζεται για να κάνουν απόσβεση; Δεν είναι και λίγα τα λεφτά που στοιχίζει κάθε μια ανεμογεννήτρια.\nΠάντως για τα πάρκα με τα φωτοβολταϊκά για ένα διάστημα δεν προχωρούσαν οι αδειοδοτήσεις - άσε που η διαδικασία είναι πολύ γραφειοκρατική (όπως οι περισσότερες διαδικασίες του κράτους).


Νεαρός δεν ανέβασε στο Instagram το έδεσμα που είχε παραγγείλει. Τραγωδία σε γνωστό εστιατόριο παραλιακής πόλης. - ΞΕΡΟΤΗΑΝΑ ΠΑΦΟΥ\nby Κοραλια Χατζηπαπαχαραλαμπιδου August 22, 2018, 1:40 pm 20 Views\nΑποκλειστικό ρεπορταζ απο την Κοραλιά Χατζηπαπαχαραλαμπίδου.\nΑπερίγραπτη τραγωδία διαπραχθηκε σε παραλιακό εστιατόριο οταν 23χρονος νεαρός δεν ανέβασε το έδεσμα που είχε παραγγείλει στο Ιnstagram. Ούτε καν σε στόρι!\nΣύμφωνα με αποκλειστικές πήγες που επικαλείται η ιστοσελίδα xeroteana.com, o 23χρονος και αφού έφτασε το έδεσμα του στο τραπέζι, σήκωσε αμέσως τα χέρια πήρε τα μαχαιροπήρουνα και αφού έκοψε μια γερή μπουκιά την έβαλε απευθείας στο στόμα του.\nΑυτό δεν άργησε να προκάλεσει την οργή όσων βρισκόντανε στο χώρο του εστιατορίου όπου μερικοί απ΄αυτούς ξέσπασαν σε κραυγές θυμού. Λιποθυμίες και ταραχή επικράτησε στο εστιατόριο, ενώ οι ίδιοι δήλωσαν πως από θαύμα δεν θρηνήσαμε θύματα.\nΚανείς δεν μπορούσε να καταλάβει πως έγινε αυτό, αφού όταν κατέφθασε η αστυνομία για να διερευνήσει την σκηνή παρατήρησε πως ο router ήταν ανοικτός, και η πρόσβαση στο ήταν διαδίκτυο εφικτή.\nΣημειώνεται πως ο σεφ του εστιατορίου ο οποίος είναι βραβευμένος με χρυσό σκούφο, βρίσκετε σε άσχημη ψυχολογική κατάσταση, ενώ δήλωσε πως θα αποσύρει την υποψηφιότητά του από τα βραβεία Michelin 2018.\nΟ νεαρός από την πλευρά του, και πάντα σύμφωνα με τις αποκλειστικές πήγες μας, είπε πως είχε πέσει στο έδαφος ο ομφαλός του και έπραξε ενστικτωδώς και ασυναίσθητα. Ενώ δηλώνει απερίφραστα μετανιωμένος για την πράξη του.\nΣτην συνεχεία απολογήθηκε σε όλους και κυρίως στο σεφ παραγγέλλοντας ξανά το ίδιο πιάτο.\nΌπου και όλα κύλησαν ομαλά αφού ο νεαρός ανέβασε το πιάτο του γνωστού σεφ στο Instagram, ενώ έκανε στόρι χρησιμοποιώντας τις ακόλουθες επιλογές, όπως το boomerang και το live.\nPrevious article Απαγορεύτηκε η είσοδος σε νεαρό που δεν φώναξε «Σιεφταλίες» στο τούνελ.\nNext article Ξέρεις ότι είσαι Κυπραίος φοιτητής όταν…


WMB wearmebaby magazine. break the rules / wearmebaby.gr by wearmebaby mag - issuu\nissue #001 DECEMBER 2013 photo. RANIA GALLIANOS divajo-photography.com\nissue #001 DECEMBER 2013\nΕυτυχία: µία έννοια για την αποτύπωση της έχει χυθεί πολύ µελάνι. Ένα συµπέρασµα αποδεκτό από όλους, όσον αφορά τελικά στον ορισµό της, δεν υπάρχει. Πως θα µπορούσε άλλωστε, αφού η ευτυχία, αποτελεί υπόθεση προσωπική. Προκύπτει µέσα από τα ξεχωριστά βιώµατα του καθενός µας και συνεχώς µεταβάλλεται, γίνεται πιο περίπλοκη και ολοένα πιο δύσκολα προσβάσιµη. Ευτυχία είναι να βρίσκεις έναν λόγο να χαµογελάσεις, τη στιγµή που υπάρχουν εκατό για να πέσεις σε κατάθλιψη.\nΕυτυχία είναι ένα µπουκέτο λουλούδια, ένα ‘σ’ αγαπώ’, ένα κοριτσίστικο µυστικό. Να παίζεις κρυφτό και κυνηγητό κι ας µην είσαι πια επτά χρονών. Ευτυχία είναι να βάζεις τη µουσική δυνατά και να τραγουδάς, κι ας µην ξέρεις τους στίχους. Ευτυχία είναι να βλέπεις, όχι απλώς να κοιτάζεις. Να παρατηρείς… Να σκέφτεσαι. Να µάθεις να ακούς το συνοµιλητή σου, όχι απλώς να γνέφεις συγκαταβατικά. Ευτυχία είναι ένα κοµµάτι σοκολάτα, ενώ κάνεις δίαιτα· αλήθεια, πόσο πιο γλυκιά γεύση έχει τότε; Ευτυχία είναι… να βρίσκεις πάντοτε τη δύναµη να συνεχίζεις. Να χαζεύεις το απέραντο γαλάζιο. Να βουτάς στη θάλασσα κι ας φοράνε οι υπόλοιποι παλτό. Ευτυχία είναι να χαρίζεις το χαµόγελό σου, σ’ αυτούς που θα έδιναν τα πάντα να δουν ένα σου δάκρυ.\nhappiness Ευτυχία είναι ένας καφές µε φίλους µπροστά από το τζάκι, ένα ζεστό φιλί και µία υποτακτική – παράκληση, ενώ κλείνεις την πόρτα πίσω σου πηγαίνοντας το πρωί για δουλειά: ‘να προσέχεις’. Ευτυχία είναι µια απρόσµενη αγκαλιά. Ένα χάδι, µια µατιά, ένα χαµόγελο από πρόσωπα που αγαπάµε. Ή που µας αγαπάνε. Αµοιβαία είναι εξάλλου αυτά, ό,τι δίνεις, παίρνεις. Ευτυχία είναι! Να ξυπνάς και να σκέφτεσαι πως έχεις όλη τη µέρα µπροστά σου για να δηµιουργήσεις. Να λες ‘καληµέρα’, ‘καλησπέρα’, ‘ευχαριστώ’, ‘παρακαλώ’. Ευτυχία είναι να λες αυτό που αισθάνεσαι· τώρα, όχι αύριο. Αύριο ίσως είναι αργά. Ευτυχία είναι να διεκδικείς. Να κερδίζεις και να χάνεις. Ευτυχία είναι να κάνεις αυτό που θέλεις, να πηγαίνεις εκεί που ονειρεύεσαι, να εµπιστεύεσαι τον εαυτό σου, να έχεις προσδοκίες, φιλοδοξίες, στόχους. Να έχεις αυτοπεποίθηση και αυτοεκτίµηση. Να κοιτάς πάντα ψηλά, αλλά να έχεις τα πόδια σου γερά στη γη.\nΕυτυχία είναι οι πατηµασιές στην άµµο, το αεράκι που ταρακουνά τα δέντρα, το µήνυµα που έλαβες από έναν φίλο απ’ τα παλιά… Ευτυχία είναι: Να χουχουλιάζεις κάτω από το ζεστό πάπλωµα και να πατάς τη µία αναβολή µετά την άλλη στο ενοχλητικό ξυπνητήρι. Ευτυχία είναι να χαζεύεις το ηλιοβασίλεµα… Να περπατάς στα σοκάκια της πόλης στις τρεις το βράδυ παρέα µε το σκύλο σου, να πατάς γκάζι στ’ αυτοκίνητό σου δίχως να έχεις στο µυαλό σου κάποιον συγκεκριµένο προορισµό. Να χαζεύεις τις φωτογραφίες σου και να χαµογελάς!\nΠΕΡΙΕΧΟΜΕΝΑ 03 1 φούστα - 2 στιλ. Οι φούστες που φθάνουν λίγο κάτω απ’ το γόνατο ή µέχρι τη µέση της γάµπας, έχουν έρθει για να µείνουν. 04 Let’s plaid. Το καρό πουκάµισο θα αναδειχθεί φέτος το χειµώνα στο απόλυτο κοµµάτι της γκαρνταρόµπας σας. 05 Hair trend. Αξεσουάρ µαλλιών, το απόλυτο φετινό τρεντ. 06 Με το γάντι. Ολοκληρώστε την εµφάνισή σας µε γάντια και χαρίστε σέξυ και ροκ διάθεση στο στιλ σας! 07 Το κλειδί της καρδιάς σου. Φόρεσε ή χάρισε στο αγαπηµένο σου πρόσωπο το πιο όµορφο γούρι-κλειδί! 08 #blogger Elina Papadimitriou. “it’s all about expressing yourself” 09 Στιλ που βλέπει καθαρά. Αυτή τη σεζόν οι βαθµοί µυωπίας γίνονται ο καλύτερος σύµµαχός σας στο στυλ!\nΝα χαµογελάς… εκεί είναι το νόηµα. Απλώς να χαµογελάς.\n10 smokey area. Για βλέµµα που µαγνητίζει, η απάντηση είναι µία και διαχρονική: smoky eyes. 12 simply hair. Προκειµένου να αγαπήσουµε ένα χτένισµα, δεν φτάνει µόνο να είναι εντυπωσιακό, αλλά εύκολο και γρήγορο για να το φτιάξουµε µόνες µας!\nΕυτυχία, είναι να καταφέρει κανείς, να επικοινωνήσει µε τον εαυτό του. Ευτυχία, είναι να ανακαλύψει κανείς, τη δική του ευτυχία! Ευτυχία είναι...\n14 Καλάβρυτα. Παγωµένη οµορφιά. Ο κατάλευκος παράδεισος που ακούει στο όνοµα «Καλάβρυτα», αποτελεί το φετινό µεγάλο φαβορί του χειµώνα στο νοµό ΑχαWας.\nΖέτα Αγγελάτου in with fashion\n1φούστα 2στυλ Οι φούστες που φθάνουν λίγο κάτω απ’ το γόνατο ή µέχρι τη µέση της γάµπας, έχουν έρθει για να µείνουν. Συνήθως επιλέγεις mini ή maxi, γιατί δεν έχεις ανακαλύψει ακόµα τις midi. Απ’ το πρωί µέχρι το βράδυ, για casual και πιο επίσηµες εµφανίσεις είναι το ρούχο που θα φορέσεις πολύ τον φετινό χειµώνα. Συνδύασέ τες µε φαρδύ sweater, tshirt µε blazer ή δερµάτινο jacket, και τα κατάλληλα παπούτσια και αξεσουάρ.\nΜπορντώ midi φούστα σε γραµµή άλφα\nΠροσοχή αν δεν είσαι πολύ ψηλή να τις συνδυάζεις µε παπούτσια που έχουν έστω ένα µικρό τακούνι, καθώς µόνο έτσι κολακεύουν τη σιλουέτα σου.\nΜάλλινο καρό πουκάµισο\nΤο καρό πουκάµισο θα αναδειχθεί φέτος το χειµώνα στο απόλυτο κοµµάτι της γκαρνταρόµπας σας. Γενικά το καρό είναι τάση, αλλά το πουκάµισο είναι το κοµµάτι εκείνο που µπορείτε να το συνδυάσετε µε χίλιους τρόπους και να το φορέσετε στο γραφείο, στον καφέ, ακόµα και το βράδυ.\nΧειροποίητο αξεσουάρ µαλλιών µε διακοσµητικά µαργαριταράκια\nΤα αξεσουάρ µαλλιών, το απόλυτο φετινό τρεντ, αποτελούν το τέλειο «παιχνίδι» για εσάς που σας αρέσει να πειραµατίζεστε µε τα µαλλιά σας! Εύκολα και γρήγορα, µπορείτε να απογειώσετε το outfit σας και κυρίως, να του προσδώσετε την δική σας, προσωπική πινελιά. ∆ώστε στα µαλλιά σας το ύφος που επιθυµείτε και αποτυπώστε την προσωπικότητά σας στο hair look σας. Τότε το αποτέλεσµα θα είναι εγγυηµένα επιτυχηµένο!\nµε το γάντι\nΠλεκτά γάντια φτιαγµένα στο χέρι\nΟλοκληρώστε την εµφάνισή σας µε γάντια και χαρίστε σέξυ και ροκ διάθεση στο στυλ σας! Τα γάντια είναι συνυφασµένα µε το σεξαπίλ και το αίνιγµα. H γυναίκα που τα φοράει ξέρει, πάνω απ' όλα, να ξελογιάζει και να σαγηνεύει.\nΤο κλειδί της καρδιάς σου! Φόρεσε ή χάρισε στο αγαπηµένο σου πρόσωπο το πιο όµορφο γούρι-κλειδί! Θα σου "ανοίξει" όλες τις µαγικές πόρτες της νέας χρονιάς! Την πόρτα της τύχης, της αγάπης, της ηρεµίας, της υγείας και της χαράς! ∆ιάλεξε το χρώµα που προτιµάς, υπάρχει σε ασηµένιο και ροζ χρώµα χρυσού, είναι φτιαγµένο απο ορειχαλκο επίχρυσο! Ξεκλειδώσε το 14 και... Καλή χρονιά!!!\nby Elina Kantza\nΟρείχαλκος επίχρυσος. ∆υο χρώµατα ασηµένιο και ροζ χρυσό. Κορδόνι πλεχτό σε µαύρο, ή κόκκινο χρώµα. Μέγεθος γυναικείο.\nΗ Ελίνα αγαπάει τη µόδα και είναι πάντοτε ενήµερη για τις νέες τάσεις, προσαρµόζοντάς τες πάντα, στο προσωπικό της στυλ και τη δική της προσωπικότητα. «It’s all about expressing yourself» είναι το µότο της και µας καλεί να εµπνευστούµε από τις φρέσκες ιδέες και πρωτότυπες προτάσεις της.\n“it’s all about expressing yourself”\nΣτο «Sounds like El» θα βρείτε συµβουλές γύρω από όλα τα fashion trends της εποχής, εύκολες και γρήγορες λύσεις για µαλλιά και µακιγιάζ, tips για να παραµείνετε σε φόρµα, µέχρι και προτάσεις για τη διακόσµηση του σπιτιού σας!\nΠροσοχή στα φρύδια σας! Τα φρύδια τονίζονται πολύ φορώντας γυαλιά γι’ αυτό θα πρέπει να είναι καλοσχηµατισµένα και περιποιηµένα!\nΠοιος σκελετός ταιριάζει καλύτερα στο δικό σας σχήµα προσώπου; Στο οβάλ πρόσωπο ταιριάζουν όλοι οι σκελετοί. Το µόνο που θα πρέπει να προσέξετε είναι το µέγεθος να είναι ανάλογο µε το µέγεθος του προσώπου σας αλλά και το σωµατικό σας βάρος. Στο στρογγυλό πρόσωπο ταιριάζει ο πλατύς ορθογώνιος σκελετός. Στο τετράγωνο πρόσωπο ταιριάζει ο οβάλ σκελετός. Στο τριγωνικό πρόσωπο ταιριάζει ο σκελετός µε έντονη εξωτερική γωνία!\nΑυτή τη σεζόν οι βαθµοί µυωπίας γίνονται ο καλύτερος σύµµαχός σας στο στυλ, αφού τα γυαλιά θα σας χαρίσουν µια άλλη οπτική στις εµφανίσεις σας!\nΠΟΥ ΒΛΕΠΕΙ ΚΑΘΑΡΑ\nΓια βλέµµα που µαγνητίζει, η απάντηση είναι µία και διαχρονική: smokey eyes. Πρόκειται για το µοναδικό ίσως eye look, που έχει αντέξει αναλλοίωτο στο χρόνο, ανταποκρίνεται και µε το παραπάνω στο ύψος των απαιτήσεων µας, και τέλος, όσο περίπλοκο κι αν φαντάζει σε κάποιες να το επιτύχουν, στην πραγµατικότητα είναι πολύ απλό, αρκεί να έχουµε στη διάθεσή µας τα κατάλληλα προAόντα.\nΒήµα 1ο: Με σταθερό χέρι, κάνετε µία λεπτή γραµµή µαύρου µολυβιού, τόσο στο πάνω, όσο και στο κάτω βλέφαρο, µένοντας κοντά στη βάση των βλεφαρίδων σας. Βήµα 2ο: Με ένα πινελάκι, αρχίστε να σβήνετε το µολύβι, µέχρι την εσωτερική γωνία των µατιών. Αν δεν έχετε πινέλο, χρησιµοποιήστε µία µπατονετά. Βήµα 3ο: Εφαρµόστε µαύρη (ή άλλη σκουρόχρωµη) σκιά στο κινητό βλέφαρό σας, έχοντας ως αφετηρία την εσωτερική γωνία του µατιού σας και πηγαίνοντας προς τα έξω, χρησιµοποιώντας ένα ειδικό πινέλο. Το σχήµα των µατιών σας, θα σας βοηθήσει να καταλάβετε τα όρια. Βήµα 4ο: Χρησιµοποιήστε ένα άλλο πινέλο ή σκουπίστε αυτό που χρησιµοποιήσατε πριν, για να απλώσετε µία µπεζ ή καφέ σκιά, ξεκινώντας από το καπάκι του µατιού σας, προς το φρύδι και συγκεκριµένα, µέχρι το κόκκαλο των µατιών. Προκειµένου να επιτύχετε πιο οµοιόµορφο αποτέλεσµα, απλώς αναµίξτε ελάχιστα την µπεζ/καφέ σκιά, στο σηµείο που σταµατά η σκουρόχρωµη σκιά που είχατε εφαρµόσει αµέσως πριν. Βήµα 5ο: Παίρνοντας ένα ειδικό λεπτό πινέλο, εφαρµόστε την ίδια µπεζ/καφέ σκιά, πάνω από το µολύβι που έχετε ζωγραφίσει στο πάνω και κάτω βλέφαρό σας. Φροντίστε προκειµένου η πάνω µείξη, να ενωθεί µε την κάτω, στην εξωτερική γωνία του µατιού. Βήµα 6ο: Για να ολοκληρώσετε το τέλειο αποτέλεσµά σας, βάλτε άφθονη µαύρη µάσκαρα στις βλεφαρίδες σας και χαρίστε ένταση, αλλά και µια δόση µυστηρίου στο βλέµµα σας.\nΣαγηνευτικά smokey eyes σε 6 βήµατα!\ntip Ένα µαλακό µολύβι, είναι πιο εύκολο να το χρησιµοποιήσετε στο εσωτερικό των βλεφάρων, το οποίο δίνει επιπλέον ένταση στο smoky look.\nY D ve Cr ess s S ay in ain on du t Ye Re La ux ga ur H rd en t au te Te nu e\nsimplyέτοιµη hair σε 5’ Προκειµένου να αγαπήσουµε ένα χτένισµα, δεν φτάνει µόνο να είναι εντυπωσιακό, αλλά εύκολο και γρήγορο για να το φτιάξουµε µόνες µας! Σίγουρα τα ελεύθερα ίσια µαλλιά, αποτελούν µία all time classic, ασφαλή επιλογή για τα µαλλιά µας, που θα µας βγάλει ασπροπρόσωπες από το πρωί στο γραφείο, µέχρι τη βραδινή µας έξοδο. που εκατοστά. Η απόσταση που θα κρατήσετε είναι δική σας επιλογή. Για µεγαλύτερα µήκη µαλλιών, επιλέξτε µεγαλύτερη απόσταση. Βήµα 6ο: Τέλος, για πιο εντυπωσιακό αποτέλεσµα και περισσότερο όγκο, τραβήξτε ελαφρώς µε τα δάκτυλά σας το κάθε κοµµάτι, ανάµεσα σε δύο λαστιχάκια. Τσεκάρετε το ρολόι σας! ∆εν πέρασαν ούτε 5’ και είστε έτοιµη!!\nια εκείνες τις µέρες που τα ατίθασα µαλλιά µας απλώς δεν θέλουν να υπακούσουν στο πιστολάκι ή δεν έχουµε τον απαιτούµενο χρόνο στη διάθεσή µας για να τα ισιώσουµε, η αλογοουρά σε µία πιο µοντέρνα και πρωτότυπη εκδοχή, αποτελεί το ιδανικό χτένισµα! Πρόκειται για ένα χτένισµα που έχουν λατρέψει οι celebrities, καθώς σε χρόνο ντε τε, έχουµε ένα άψογο και ‘παιχνιδιάρικο’ αποτέλεσµα. Κολακεύει κυρίως τα µακριά µαλλιά, αλλά µπορεί εξίσου εύκολα να εφαρµοστεί και σε πιο κοντά µήκη µαλλιών. Ο τρόπος εκτέλεσης του χτενίσµατος; Πανεύκολος! Βήµα 1ο: Στεγνώστε τα µαλλιά σας. Βήµα 2ο: Εάν θέλετε, χωρίστε τις αφέλειές σας ή κάποια µπροστινά τουφάκια από τα υπόλοιπα µαλλιά σας και ισιώστε τα µε το πιστολάκι. Βήµα 3ο: Με µία λεπτή χτένα, προχωρήστε στο ξάσιµο των µαλλιών σας, δίνοντάς τους όγκο και κατόπιν ψεκάστε µε λακ. Βήµα 4ο: Τραβήξτε τα µαλλιά πίσω και πιάστε τα σε µία αλογοουρά. Μπορείτε να κάνετε την αλογοουρά όσο ψηλά ή χαµηλά θέλετε. Βήµα 5ο: Για να δηµιουργήσετε τα «κοψίµατα» στην αλογοουρά σας, τοποθετήστε λαστιχάκια ανά 5 περί-\nL'Absolu Lancome Το κλασικό άρωµα «Tresor» που έκανε την πρώτη εµφάνισή του το 1990 και αγαπήθηκε από κάθε γυναίκα που θέλει και ξέρει να αναδεικνύει τη θηλυκότητά της, κάνει δυναµικό come back το 2013, στην πιο γλυκιά του εκδοχή.\nνα ανατολίτικο λουλουδένιο άρωµα, που θα ενθουσιάσει τα πιο ροµαντικά κορίτσια, είναι η νέα συνταγή του οίκου Lancôme. Η πρέσβειρα του «Tresor», Πενέλοπε Κρουζ, δηλώνει µεγάλη φαν και λάτρης αυτού που συµβολίζει, δηλ. την ίδια τη θυληκότητα! Όσες από εσάς αγαπάτε το κλασικό άρωµα «Trésor», είναι βέβαιο πως θα ερωτευτείτε τη νέα εκδοχή του και δεν θα θέλετε να το αποχωριστείτε! Μία δοκιµή, αρκεί για να σας πείσει.\nphoto. ekalavrita.gr κείµενο. Elena Tsepela\nΠαγωµένη οµορφιά Ο χειµώνας εισέβαλε για τα καλά, οι θερµοκρασίες έπιασαν πάτο και εµείς δεν έχουµε παρά να απολαύσουµε τη χειµωνιάτικη ατµόσφαιρα στο έπακρο, επιλέγοντας τον κατάλληλο χειµερινό προορισµό, που θα µας χαρίσει εγγυηµένα όµορφες στιγµές!\nΠΟΥ ΝΑ ΜΕΙΝΩ info. Kalavrita Canyon Εθνικής Αντιστάσεως & Σκαλτσά Καλάβρυτα Τηλ: 26920-22004\nΟ κατάλευκος παράδεισος που ακούει στο όνοµα «Καλάβρυτα», αποτελεί το φετινό µεγάλο φαβορί του χειµώνα στο νοµό ΑχαWας, καθώς δικαίως έχει κατακτήσει τις καρδιές των φυσιολατρών αλλά και των skifans. Μια µικρή απόδραση στα ιστορικά Καλάβρυτα, όπου η φύση έχει κάνει τα µαγικά της και απλόχερα τους έχει χαρίσει ειδυλλιακή οµορφιά, είναι βέβαιο πως θα µας αναζωογονήσει και θα µας τροφοδοτήσει µε πλούσιες καινούριες εικόνες. Αγαπηµένη δραστηριότητα για τους επισκέπτες, αποτελεί φυσικά το σκι, καθώς το χιονοδροµικό κέντρο µαγνητίζει άπαντες στις πίστες του· γνώστες του αθλήµατος, αλλά και µη! Το πουδρένιο χιόνι πασπαλίζει το ελατόδασος του Χελµού, φτάνοντας µέχρι και τις στέγες των σπιτιών του χωριού, που διακοσµούν τον κάµπο κάτω απ’ τις δυτικές πλαγιές του βουνού. Οι περιπλανήσεις στα σοκάκια των Καλαβρύτων, φέρνουν στη µνήµη κάτι από τις φοιτητικές µας βόλτες στην παλιά µας γειτονιά… Εκεί θα ανακαλύψουµε κρυµµένους θησαυρούς, που η πόλη µας έχει κάνει να λησµονήσουµε… Η µεθυστική µυρωδιά της γης, ο φρέσκος αέρας του βουνού, οι χαλαρωτικοί ήχοι της φύσης συνοδευόµενοι από τον ήχο που κάνουν τα παγοπέδιλα στο κατάλευκο χιόνι, η ζεστασιά από τα τζάκια, το νοστιµότατο φρέσκο ψωµί που µόλις βγήκε από τον φούρνο, η γλυκιά µέθη από το κρασί, το τσουχτερό κρύο που µας κάνει να δέσουµε πιο σφιχτά το παλτό µας και προπαντός, η παραδοσιακή βόλτα µε τον θρυλικό Οδοντωτό, συνθέτουν το µαγικό τοπίο των Καλαβρύτων. Πετρόχτιστα σπίτια, άνθρωποι απλοί µε το χαµόγελο στα χείλη, παραδοσιακοί ξενώνες, πολυτελή ξενοδοχεία µε όλες τις ανέσεις, ταβέρνες και εστιατόρια µε καλής ποιότητας φαγητό, καφετέριες και bars µε ζεστή ατµόσφαιρα, έχοντας πάντα ως φόντο το λευκό του χιονιού, είναι βέβαιο πως θα συγκινήσουν και τον πιο απαιτητικό!\nM W B fashion trends\nΜικρά και µεγάλα denim µυστικά που µπορούν ν’ αναβαθµίσουν το στυλ σου... Ένα "υλικό" που οφείλει την ύπαρξή του στους ανθρακωρύχους και την εγκαθίδρυσή του στην µόδα, αρχικά στον Levis Strauss και έπειτα σε αρκετούς αστέρες του Hollywood που τον αποθέωσαν απλά φορώντας το...\nΤο 2013-2014 επέστρεψε πολύ δυναµικά και µας έκανε όλες µας να το φορέσουµε σε σύνολα Too Little αλλά So... Denim. Η τάση λοιπόν επίτασει κλασικά πουκάµισα, φορέµατα και φυσικά skini παντελόνια κοµµένα σε ύφασµα Denim, πετροπληµένα και µη.Έτσι λοιπόν ξεκινούν οι εµφανίσεις µας από το πρωί και µπορούν να συνεχίσουν στο ίδιο motivo µέχρι και αργά το βράδυ, συντροφιά µε τα αγαπηµένα µας cocktails. Και κάπου εδώ εντόπισα την ''παγίδα'' που στήνει σε όλες η εµποροποιηµένη µόδα .Μας θυµίζει λίγο τα παιδικά µας χρόνια και µας κάνει πάλι..”προσκοπίνες'”! Πίνοντας λοιπόν τον καφέ µου, περπατώντας στο δρόµο ή σε µία νυχτερινή µου εξόρµιση βλέπω γυναίκες που µπορεί να µην µοιάζουν καθόλου,όµως από καµία δε λείπει ενα denim πουκάµισο... απλά γιατί είναι τάση. Οι µεγάλες βιοµηχανίες λοιπόν δίνουν τις τάσεις της σεζόν διότι οφείλουν να το κάνουν και έτσι κάθε collection και κάθε έτος χαρακτηρίζετε από το outfit της εποχής. Παρ'όλα αυτα η πιο βασική πρόταση της µόδας και φυσικά και η πιο διαχρονική είναι να βλέπει γυναίκες µοναδικές και όµορφες, άλλωστε αυτή είναι και η κινητήριος δύναµη της.\nΤο συµπέρασµα λοιπόν; Αγαπάµε, σεβόµαστε και ακολουθούµε την µόδα µόνο που τα ρούχα µας πρέπει να συνθέτουν ένα style που να φωνάζει το όνοµά µας και όχι να το καλύπτει.Και αν είσαι έτοιµη να ανοίξεις την ντουλάπα σου και να αναθεµατίσεις όλα τα denim κοµµάτια που αγόρασες αυτή την σεζόν προτείνω να κάνεις κάτι καλύτερο,ξεκίνηµα να τα αντιµετωπίσεις ως καµβάδες και όχι σαν ένα άρτιο κοµµάτι που δεν χρειάζεται τίποτα άλλο ώστε να συµπληρώσει την εµφάνισή σου. Έτσι ένα πουκάµισο από τζιν ύφασµα µπορεί να συνδυαστεί µε ένα µάλλινο αµάνικο πουλόβερ και ένα γιλέκο που θα φωτίσει την deep blue όψη του. Επίσης ένα παντελόνι ή ακόµα καλύτερα παντελόνα σε ιδιαίτερα φωτεινές αποχρώσεις σίγουρα θα απογειώσουν το style σας και θα σας κάνουν να ξεχωρίζετε όλες τις ώρες. Αποφύγετε να το συνδυάσετε µε λαιµουδιές και έντονα κολιέ ώστε να δώσετε µια άλλη δική σας νότα από τις ήδη υπάρχοντες. Τα skinny τζιν δεν χρειάζονται απλά ένα Τ-Shirt µε Brand Names ή έξυπνες ατάκες αλλά σίγουρα µπλουζάκια µε ιδιαίτερα πατρόν και κοψήµατα, ίσως σε leather λεπτοµέρειες ή σε 3D πανιά ακόµα και µε προσωπογραφίες,τρυπητά και πολύχρωµα τυπώµατα. Σε αυτή την περίπτωση επιβάλλεται να το συνδυάσετε µε λαιµουδιές, εντυπωσιακά κολιέ και γουνάκια για να είστε κοµψή τόσο όσο χρειάζεται.\ndenimondenim Φορέστε το! Κρατηθείτε όµως για "παραµονεύει" η υπερβολή. Χρειάζεστε µαλακό τζιν πουκάµισο σε ανοιχτούς τόνους Denim και σκούρο skinny παντελόνι, εναλλακτικά ένα casual µπλουζάκι ή πουλόβερ (σε χρώµατα που δηµιουργούν κοντράστ). µε ένα τζιν γιλέκο µέχρι και λίγο πιο κάτω από την µέση και ένα τζιν παντελόνι, θα δείχνουν το κορµό σαν λεπτό και µακρύ αφού το denim πάνω και θα επιµηκύνει το σώµα σας. Μην το παρακάνετε µε τα σκισίµατα, παίξτε όµως µε µπαλώµατα και ιδιαίτερα αξεσουάρ που θα φωτίσουν την εµφάνισή σας. Βάλτε ένα µεγάλο Χ όµως σε τζιν σακάκι µε τζιν παντελόνι και αποφύγετε σε κάθε περίπτωση να συνδυάστε 2 denim κοµµάτια στον ίδιο ακριβώς χρωµατισµό.\nΓιώτα Κουντουρά fashion designer\nwearmebabyblog visit our blog\nWMB wearmebaby magazine. break the rules / wearmebaby.gr\nissue 001 december 2013


Κλίκες | Karla.News\nΑρχική Δήμος Ρήγα Φεραίου Η φωνή του Δημότη Κλίκες\nΤις συναντάμε παντού…\nΆνθρωποι χωρίς προσωπικότητα εισέρχονται σε αυτές, γεμάτοι ανασφάλειες αφού δεν μπορούν να επιβιώσουν μόνοι τους.\nΤο αστείο είναι ότι μέσα από αυτές προσπαθούν να προωθήσουν και τα συμφέροντά τους τα οποία στην ουσία είναι μηδαμινά… και δεν πρόκειται να υπερασπιστούν συνάνθρωπό τους αφού η λογική τους είναι περιορισμένη και αδύναμη και υπακούν σε “μάζα” με κατώτερο επίπεδο.\nΕίμαι ευτυχής που ποτέ στη ζωή μου δεν μπήκα σε “κλίκες” και άκουγα την συνείδησή μου και χωρίς να επηρεάζονται οι αποφάσεις μου.\nΑυτό θα πει ΕΛΕΥΘΕΡΙΑ!!!!!\nΠροηγούμενο άρθροΚαναδική εταιρεία αναζητά δοκιμαστές για γλυκίσματα- Πληρώνει 30$ την ώρα\nΕπόμενο άρθροΤα σημαντικότερα γεγονότα που έγιναν σαν σήμερα 4 Φεβρουαρίου